title: Deċiżjoni tal-Kunsill (UE) 2015/1292 tal-20 ta' Lulju 2015 dwar il-konklużjoni, f'isem l-Unjoni Ewropea u l-Istati Membri tagħha tal-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

text:
               29.7.2015

               MT

               Il-Ġurnal Uffiċjali tal-Unjoni Ewropea

               L 199/1

         DEĊIŻJONI TAL-KUNSILL (UE) 2015/1292
   tal-20 ta' Lulju 2015
   dwar il-konklużjoni, f'isem l-Unjoni Ewropea u l-Istati Membri tagħha tal-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217, flimkien mal-punt (a)(i) tat-tieni subparagrafu tal-Artikolu 218(6) u t-tieni subparagrafu tal-Artikolu 218(8) tiegħu,
   Wara li kkunsidra l-Att ta' Adeżjoni tal-Kroazja u b'mod partikolari it-tieni subparagrafu tal-Artikolu 6(2) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               B'konformità mad-Deċiżjoni tal-Kunsill 2014/517/UE (1), il-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (2) (il-“Protokoll”), ġie ffirmat, soġġett għall-konklużjoni tiegħu.

               (2)

               Il-konklużjoni tal-Protokoll hija soġġetta għal proċedura separata fir-rigward ta' kwistjonijiet li jaqgħu fil-kompetenza tal-Komunità Ewropea tal-Enerġija Atomika.

               (3)

               Huwa xieraq li l-protokoll jiġi approvat,

         ADOTTA DIN ID-DEĊIŻJONI:
   Artikolu 1
   Il-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea, qiegħed b'dan jiġi approvat f'isem l-Unjoni u l-Istati Membri tagħha.
   Artikolu 2
   Il-President tal-Kunsill huwa b'dan awtorizzat sabiex jaħtar il-persuna/i li jkollhom is-setgħa, li jiddepożitaw, f'isem l-Unjoni u l-Istati Membri tagħha, l-istrument ta' approvazzjoni previst fl-Artikolu 13(2) tal-Protokoll.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-20 ta' Lulju 2015.

            Għall-Kunsill

            Il-President

         F. MOGHERINI

      (1)  Deċiżjoni tal-Kunsill 2014/517/UE tal-14 ta' April 2014 dwar l-iffirmar, f'isem l-Unjoni Ewropea u l-Istati Membri tagħha, u l-applikazzjoni provviżorja tal-Protokoll mal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (ĠU L 233, 6.8.2014, p. 1).

      (2)  ĠU L 233, 6.8.2014, p. 3.


title: Id-Deċiżjoni tal-Kunsill tas-16 ta’ Ġunju 2003 li jikkonkludi l-Ftehim bejn il-Komunitajiet Ewropej u l-Gvern tal-Ġappun fir-rigward tal-koperazzjoni fl-attivitajiet ta’ kontra l-Kompetizzjoni

text:
Avviż Legali Importanti

|

32003D0520

Official Journal 183 , 22/07/2003 P. 0011 - 0011

		Id-Deċiżjoni tal-Kunsilltas-16 ta’ Ġunju 2003li jikkonkludi l-Ftehim bejn il-Komunitajiet Ewropej u l-Gvern tal-Ġappun fir-rigward tal-koperazzjoni fl-attivitajiet ta’ kontra l-Kompetizzjoni(2003/520/KE)IL-KUNSILL TA’ L-UNJONI EWROPEA,Wara li kkonsidra t-Trattat li jistabilixxi l-Komunitajiet Ewropej, u partikolarment l-Artikolu 83 u 308, flimkien ma’ l-ewwel l-Artikolu 300(3) tiegħu,Wara li kkonsidrat il-proposta mill-Kummissjoni [1],Wara li kkonsidrat l-opinjoni tal-Parlament Ewropew [2],billi:(1) Peress illi l-problemi fil-kompetizzjoni qegħdin dejjem iżjed jieħdu xejra u dimensjoni internazzjonali, l-koperazzjoni internazzjonali f’dan il-qasam għandha tissaħħaħ.(2) L-infurzar konsistenti u effettiv tal-liġijiet tal-kompetizzjoni huma materja ta’ importanza għat-tħaddim effiċjenti tas-suq u għall-kummerċ internazzjonali.(3) L-elaborazzjoni tal-prinċipji tal-komizju fid-dritt internazzjonali u l-implimentazzjoni ta’ dawk il-prinċipji fl-infurzar tal-liġijiet tal-kompetizzjoni tal-komunitajiet Ewropej u l-Ġappun x’ aktarx iżidu l-effettività ta’ l-applikazzjoni tagħhom.(4) Għal dan il-għan, il-Kummissjoni innegozjat Ftehim mal-Ġappun fir-rigward ta’ l-applikazzjoni tar-regoli tal-kompetizzjoni tal-Komunitajiet Ewropej u tal-Ġappun.(5) L-Artikolu 308 tat-Trattat għandu jiġi invokat minħabba l-inklużjoni tat-test fil-Ftehim ta’ l-għaqdiet u l-akkwisizzjonijiet illi huma koperti bir-Regolament tal-Kunsill (KEE) Nru 4064.89 tal-21 ta’ Diċembru 1989 dwar il-kontroll tal-konċentrazzjonijiet bejn l-impriżi [3], li huwa, min-naħa tiegħu, essenzalment ibbażat fuq l-Artikolu 308.(6) Il-Ftehim għandu jiġu approvat.IDDEĊIEDA DAN LI ĠEJ:Artikolu 1Il-Ftehim bejn il-Komunità Ekonomika Ewropea u l-Gvern tal-Ġappun illi jirrigwarda l-koperazzjoni fir-rigward ta’ l-attivitajiet ta’ kontra l-kompetizzjoni qiegħed hawnhekk jiġI approvat f’isem il-Komunitajiet Ewropej.It-test ta’ dan il-Ftehim huwa anness ma’ din id-Deċiżjoni.Artikolu 2Il-President tal-Kunsill huwa hawnhekk awtorizzat illi jinnomina l-persuna (i) awtorizzati illi jiffirmaw il-Ftehim f’isem il-Komunitajiet Ewropej [4].Magħmula fil-Lussemburgu, 16 Ġunju 2003.F’isem il-KunsillIl-PresidentG. Papandreou[1] Il-proposta tat-8 ta’ Mejju, 2002 (għadu mhux publikat fil-Ġurnal Uffiċjali.)[2] Opinjoni tat-3 ta’ Lulju 2002 (għadha ma ġietx pubblikata fil-Ġurnal Uffiċjali).[3] ĠU L 395, tat-30.12.1989, p. 1 (Korriġendum ĠU L 257, tal-21.9.1990, p. 13), kif emendat mir-Regolament tal-Kunsill (KE) Nru 1310/97 (ĠU L 180, tad-9.7.1997, p. 1).[4] Skond l-Artikolu 12(1), dan il-Ftehim ser jidħol fis-seħħ fid-9 ta’ Awissu, 2003.--------------------------------------------------


title: Eżerċitar tas-setgħat ta' implimentazzjoni mogħtija lill-Kummissjoni #Deċiżjoni tal-Parlament Ewropew tat- 8 ta' Mejju 2008 dwar il-konklużjoni ta' ftehim interistituzzjonali bejn il-Parlament Ewropew u l-Kummissjoni dwar il-proċeduri għall-implimentazzjoni tad-Deċiżjoni tal-Kunsill 1999/468/KE li tistabbilixxi l-proċeduri għall-eżerċizzju tas-setgħat ta' implimentazzjoni konferiti lill-Kummissjoni, kif emendata mid-Deċiżjoni 2006/512/KE (C6-0009/2008 — 2008/2002 (ACI))

text:
               12.11.2009

               MT

               Il-Ġurnal Uffiċjali tal-Unjoni Ewropea

               CE 271/70

         Il-Ħamis, 8 ta' Mejju 2008Eżerċitar tas-setgħat ta' implimentazzjoni mogħtija lill-Kummissjoni
   P6_TA(2008)0189
   Deċiżjoni tal-Parlament Ewropew tat-8 ta' Mejju 2008 dwar il-konklużjoni ta' ftehim interistituzzjonali bejn il-Parlament Ewropew u l-Kummissjoni dwar il-proċeduri għall-implimentazzjoni tad-Deċiżjoni tal-Kunsill 1999/468/KE li tistabbilixxi l-proċeduri għall-eżerċizzju tas-setgħat ta' implimentazzjoni konferiti lill-Kummissjoni, kif emendata mid-Deċiżjoni 2006/512/KE (C6-0009/2008 — 2008/2002(ACI))
   2009/C 271 E/09

      Il-Parlament Ewropew,
   wara li kkunsidra l-ittra tal-President tiegħu tas-27 ta' Marzu 2008 li tittrażmetti l-ftehima interistituzzjonali kif approvata mill-Konferenza tal-Presidenti tat-12 ta' Diċembru 2007,
   wara li kkunsidra l-Artikolu 202 tat-Trattat tal-KE,
   wara li kkunsidra d-Deċiżjoni tal-Kunsill 2006/512/KE tas-17 ta' Lulju 2006 li temenda d-Deċiżjoni 1999/468/KE li tistabbilixxi l-proċeduri għall-eżerċizzju tas-setgħat ta' implimentazzjoni konferiti lill-Kummissjoni (1),
   wara li kkunsidra l-abbozz ta' Ftehim bejn il-Parlament Ewropew u l-Kummissjoni dwar il-proċeduri għall-implimentazzjoni tad-Deċiżjoni tal-Kunsill 1999/468/KE li tistabbilixxi l-proċeduri għall-eżerċizzju tas-setgħat ta' implimentazzjoni konferiti lill-Kummissjoni, kif emendata mid-Deċiżjoni 2006/512/KE (minn hawn 'il quddiem imsejjħa “il-Ftehima”),
   wara li kkunsidra l-Artikoli 81 u 120(1) tar-Regoli ta' Proċedura tiegħu,
   wara li kkunsidra r-rapport tal-kumitat għall-Affarijiet Kostituzzjonali (A6-0107/2008),

               A.

               billi ċerti dispożizzjonijiet tal-Ftehim bejn il-Parlament Ewropew u l-Kummissjoni dwar proċeduri għall-implimentazzjoni tad-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tas-setgħat ta' implimentazzjoni konferiti lill-Kummissjoni (2) (“il-Ftehima tas-Sena 2000”) sfortunatament ma ngħatawx attenzjoni mill-Kummissjoni, pereżempju d-dispożizzjoni li l-Parlament għandu jirċievi, fl-istess ħin bħall-membri tal-kumitat u taħt l-istess pattijiet, id-dokumenti varji tal-komitoloġija, billi dawn id-dokumenti kważi dejjem jintbagħtu tard wisq lill-Parlament u, f'kull każ, mhux fl-istess ħin bħal ma jintbagħtu lill-membri tal-kumitat,

               B.

               billi l-proċeduri għall-implimentazzjoni tad-Deċiżjoni tal-Kunsill 1999/468/KE ma kienu sodisfaċenti xejn u, bl-eċċezzjoni tal-proċeduri għall-proċedura regolatorja bi skrutinju l-ġdida, għadhom m'humiex sodisfaċenti, fost raġunijiet oħra minħabba l-mod kif tħaddmet il-ġabra ta' data tal-komitoloġija; billi d-dokumenti ħafna drabi jintbagħtu sparpaljati u mingħajr spjegazzjoni ċara ta' l-istatus tagħhom u xi drabi b'intestaturi li jiżgwidaw, pereżempju, l-abbozz tal-miżuri ta' implimentazzjoni li dwarhom ikun għadu ma tteħidx vot fil-kumitat, jintbagħat bl-intestatura “dritt għal skrutinju”, meta għandu jintbagħat bl-intestatura “dritt għal informazzjoni”, li joħloq inċertezza dwar liema skadenza tapplika,

               C.

               billi din il-problema fil-prattika tkompli tnaqqas il-kontroll diġà limitat ħafna tal-Parlament fuq kwistjonijiet ta' komitoloġija,

               D.

               billi l-Kummissjoni issa impenjat ruħha li tistabbilixxi reġistru elettroniku li jinkludi d-dokumenti kollha mibgħuta lill-Parlament, li għalih il-Parlament għandu jkollu aċċess dirett, u li jippermetti l-identifikazzjoni ċara tad-dokumenti koperti mill-istess proċedura, l-indikazzjoni tal-istadju tal-proċedura u tal-iskeda, id-distinzjoni ċara bejn l-abbozz ta' miżuri li jkunu waslu għand il-Parlament u l-abbozz finali wara l-opinjoni tal-kumitat, kif ukoll indikazzjoni ċara tal-modifiki li jsiru b'differenza mad-dokumenti li jkunu diġà ntbagħtu lill-Parlament,

               E.

               billi l-Ftehima għandha sinifikat prattiku kbir mhux biss b'relazzjoni mal-proċedura regolatorja bi skrutinju l-ġdida, iżda għall-proċeduri kollha tal-komitoloġija; billi l-Ftehima tista' tkun ta' preċedent għal ftehimiet interistituzzjonali oħrajn li għad isiru u li jkollhom għanijiet simili,

               F.

               billi, għalkemm il-Ftehima għandha tapplika għal perjodu qasir ta' tranżizzjoni, l-esperjenza ta' dan il-perjodu ta' tranżizzjoni tista' tgħallem ħafna, u billi l-għan tagħha hu li jkun żgurat li, wara li jidħol fis-seħħ it-Trattat ta' Liżbona, kull proċedura tal-komitoloġija bejn it-tliet istituzzjonijiet taħdem tajjeb,

               1.

               Jenfasizza li, meta jkun applikabbli, ir-referenza għall-proċedura regolatorja bi skrutinju hija obbligatorja għat-tliet istituzzjonijiet u mhix suġġetta għal ikkurdar jew negozjar; jistieden lill-Kunsill, lill-Kummissjoni u lill-kumitati parlamentari kollha biex jikkunsidraw b'mod xieraq din iċ-ċirkustanza fil-proċeduri leġiżlattivi rilevanti kollha;

               2.

               Ifakkar li l-proċedura regolatorja bi skrutinju għandha tkun applikata b'relazzjoni mal-miżuri kollha tal-kamp ta' applikazzjoni ġenerali li għandhom l-għan li jemendaw l-elementi mhux essenzjali ta' strument bażiku adottat skond il-proċedura msemmija fl-Artikolu 251 tat-Trattat, inter alia, billi jitneħħew xi wħud minn dawk l-elementi jew billi l-istrument jissaħħaħ biż-żieda ta' elementi ġodda mhux essenzjali;

               3.

               Jistieden lill-Kunsill u lill-Kummissjoni, f'każijiet li m'humiex daqshekk ċari, fejn jista' ma jkunx ċar jekk għandhiex tapplika l-proċedura regolatorja bi skrutinju l-ġdida, jew xi proċedura oħra tal-komitoloġija, biex tkun applikata l-proċedura regolatorja bi skrutinju;

               4.

               Jenfasizza li l-iskop ewlieni tal-proċedura regolatorja bi skrutinju huwa li jsaħħaħ id-dritt ta' kontroll tal-Parlament, u li dan bl-ebda mod ma jbiddel il-kamp ta' applikazzjoni tas-setgħat ta' implimentazzjoni mogħtija lill-Kummissjoni;

               5.

               Huwa tal-opinjoni li l-Ftehima tirrappreżenta pass fid-direzzjoni t-tajba f'dak li għandu x'jaqsam mad-drittijiet u s-setgħat tal-Parlament rigward il-leġiżlazzjoni delegata;

               6.

               Jilqa' b'sodisfazzjon il-fatt li l-Ftehima tiddefinixxi b'mod iktar preċiż l-obbligi tal-Kummissjoni biex tinforma lill-Parlament skond l-Artikolu 7(3) tad-Deċiżjoni 1999/468/KE billi tistipula li l-Parlament għandu jkun infurmat dwar il-proċeduri tal-kumitati f'konformità mal-arranġamenti li jiżguraw li s-sistema ta' trażmissjoni tkun trasparenti u effiċjenti u li l-informazzjoni mibgħuta u d-diversi stadji ta' proċedura jkunu identifikati;

               7.

               Jistenna li l-Kummissjoni se timxi għal kollox mad-dispożizzjonijiet kollha tal-Ftehima, li sfortunatament m'huwiex il-każ rigward il-Ftehima tas-Sena 2000;

               8.

               Jitlob li b'mod konsistenti jkun hemm livell għoli ta' rekords sommarji, bil-listi tal-attendenza li jkunu jindikaw, bħala minimu, l-ismijiet tal-persuni li jkunu attendew għal-laqgħa msemmija, l-affiljazzjoni tagħhom u l-indirizzi tal-email tagħhom;

               9.

               Jiġbed l-attenzjoni li t-tħaddim effettiv tar-reġistru l-ġdid se jkun l-element deċiżiv għall-implimentazzjoni sħiħa u sodisfaċenti tal-Ftehima u, għalhekk, jistenna bil-ħerqa li l-operazzjoni tibda tiġi applikata; jirrakkomanda li, wara l-perjodu ta' tranżizzjoni, il-Parlament u l-Kummissjoni jagħmlu analiżi tar-reġistru l-ġdid u jsewwu xi diffikultajiet u żbalji prattiċi li jista' jkun hemm; jirrakkomanda li l-Parlament jikseb tagħrif dwar it-tħaddim tar-reġistru mill-partijiet ikkonċernati waqt il-perjodu tal-bidu;

               10.

               Jilqa' b'sodisfazzjon id-dispożizzjonijiet il-ġodda li bihom ir-reġistru għandu jidentifika b'mod ċar l-istatus tad-dokumenti kollha tal-komitoloġija li jkunu waslu, kull rabta li jista' jkun hemm ma' dokumenti oħra li jkunu diġà ntbagħtu, kif ukoll kull bidla li tkun saret;

               11.

               Jistieden lill-Kummissjoni f'dan il-kuntest biex tibdel il-proċeduri interni tagħha sabiex tiżgura li ssir distinzjoni bejn, min-naħa l-waħda, abbozz ta' miżuri li għandu jintbagħat lill-Parlament skond id-dritt tiegħu għall-informazzjoni fl-istess waqt li jintbagħat ukoll lill-kumitat rilevanti u, min-naħa l-oħra, l-abbozz ta' miżuri li għandu jintbagħat lill-Parlament skond id-dritt tiegħu għall-iskrutinju;

               12.

               Jilqa' b'sodisfazzjon l-introduzzjoni ta' “sistema ta' twissija bikrija” li permezz tagħha l-Parlament ikun infurmat malli jkun evidenti li l-abbozz ta' implimentazzjoni ta' miżuri urġenti se jitressaq quddiem kumitat, iżda jinsisti li dan m'għandux jintuża biex kwistjonijiet li ma jkunux urġenti jsiru urġenti, minħabba li l-limiti ta' żmien imqassra jistgħu japplikaw biss f'każijiet ġustifikati u eċċezzjonali;

               13.

               Jiġbed l-attenzjoni li sabiex ikun eżerċitat id-dritt ta' skrutinju bbażat fuq informazzjoni adegwata, il-Parlament jeħtieġ li jkun provdut b'mod regolari bid-dokumentazzjoni kollha ta' sfond li tispjega għaliex il-Kummissjoni tkun qiegħda tipproponi ċerti miżuri; jilqa' b'sodisfazzjon ir-rieda tal-Kummissjoni biex tgħin lill-Parlament sabiex tkun żgurata koperazzjoni sħiħa meta jkunu ttrattati miżuri ta' implimentazzjoni speċifiċi, u għalhekk jistieden lill-Kummissjoni biex tressaq quddiem il-Parlament, fuq talba, kull dokument ta' sfond relatat mal-abbozz ta' miżura ta' implimentazzjoni;

               14.

               M'huwiex tal-istess fehma tal-Kummissjoni li l-abbozz ta' miżuri ta' implimentazzjoni mressqa quddiemu m'għandhomx ikunu ppubblikati sakemm jittieħed vot fil-kumitat, u jinsisti fuq id-dritt tiegħu li jikkonsulta ma' min irid dwar l-abbozz ta' miżuri; jistieden lill-Kummissjoni biex terġa' tikkunsidra l-fehma tagħha u biex tippubblika l-abbozz ta' miżuri ta' implimentazzjoni hekk kif dawn ikunu proposti b'mod formali;

               15.

               Japprova l-konklużjoni tal-Ftehima u jistenna l-implimentazzjoni sħiħa tagħha mingħajr dewmien wara l-approvazzjoni tagħha;

               16.

               Jiddeċiedi li jehmeż il-Ftehima mar-Regoli ta' Proċedura tiegħu, biex tissostitwixxi l-Anness XII tagħhom;

               17.

               Jagħti istruzzjonijiet lill-President tiegħu biex jgħaddi din id-Deċiżjoni u l-Anness tagħha, bħala informazzjoni, lill-Kunsill, lill-Kummissjoni u lill-parlamenti tal-Istati Membri.

      (1)  ĠU L 200, 22.7.2006, p. 11.

      (2)  ĠU L 256, 10.10.2000, p. 19.

      Il-Ħamis, 8 ta’ Mejju 2008ANNESS
      PARLAMENT EWROPEW
      KUMMISSJONI
      FTEHIM BEJN IL-PARLAMENT EWROPEW U L-KUMMISSJONI DWAR IL-PROĊEDURI GĦALL-IMPLIMENTAZZJONI TAD-DEĊIŻJONI TAL-KUNSILL 1999/468/KE LI TISTABBILIXXI L-PROĊEDURI GĦALL-EŻERĊIZZJU TAS-SETGĦAT TA’ IMPLIMENTAZZJONI KONFERITI LILL-KUMMISSJONI, KIF EMENDATA MID-DEĊIŻJONI 2006/512/KE

         Informazzjoni lill-Parlament Ewropew

                  1.

                  Skond l-Artikolu 7(3) tad-Deċiżjoni 1999/468/KE (1), il-Parlament Ewropew għandu jiġi infurmat mill-Kummissjoni dwar il-proċedimenti tal-kumitati (2) fuq bażi regolari skond l-arranġamenti li jiżguraw li s-sistema tal-għoti tal-informazzjoni hija trasparenti u effiċjenti u li l-informazzjoni mibgħuta u l-bosta stadji tal-proċedura ikunu identifikati. Għal dak il-għan, huwa għandu jirċievi, fl-istess waqt mal-membri tal-kumitati u bl-istess kondizzjonijiet, l-abbozz tal-aġendi tal-laqgħat tal-kumitati, l-abbozz tal-miżuri tal-implimentazzjoni mressqa quddiem dawk il-kumitati skond l-istrumenti bażiċi adottati bil-proċedura prevista fl-Artikolu 251 tat-Trattat, u r-riżultati tal-votazzjoni u r-rekords sommarji tal-laqgħat u l-listi tal-awtoritajiet li għalihom jappartjenu l-persuni nominati mill-Istati Membri biex jirrappreżentawhom.

         Reġistru

                  2.

                  Il-Kummissjoni se toħloq reġistru li jkun fih id-dokumenti kollha li ġew imressqa lill-Parlament Ewropew (3). Il-Parlament Ewropew ser ikollu aċċess dirett għal dan ir-reġistru. Skond l-Artikolu 7(5) tad-Deċiżjoni 1999/468/KE, ir-referenzi kollha mibgħuta lill-Parlament Ewropew se jsiru pubbliċi.

                  3.

                  Skond l-impenji meħuda mill-Kummissjoni fl-istqarrija tagħha dwar l-Artikolu 7(3) tad-Deċiżjoni 1999/468/KE (4), u ladarba jsiru l-arranġamenti tekniċi xierqa, ir-reġistru msemmi fil-paragrafu 2 se jippermetti, b’mod partikolari:

                              —

                              l-identifikazzjoni ċara tad-dokumenti li jaqgħu taħt l-istess proċedura u kwalunkwe tibdil fil-miżura tal-implimentazzjoni f’kull stadju tal-proċedura;

                              —

                              l-indikazzjoni tal-istadju tal-proċedura u ż-żmien skedat;

                              —

                              distinzjoni ċara bejn l-abbozz ta’ miżuri li l-Parlament Ewropew u l-membri tal-kumitati rċevew fl-istess waqt f’konformità mad-dritt għall-informazzjoni, u l-abbozz finali li jitfassal wara li tintbagħat l-opinjoni tal-kumitat lill-Parlament Ewropew;

                              —

                              l-identifikazzjoni ċara ta’ kull modifika meta mqabbla ma’ dokumenti diġà mressqa lill-Parlament Ewropew.

                  4.

                  Meta, wara perjodu tranżitorju li jibda mid-dħul fis-seħħ ta’ dan il-Ftehim, il-Parlament Ewropew u l-Kummissjoni jikkonkludu li s-sistema tiffunzjona u hi sodisfaċenti, it-trasmissjoni tad-dokumenti lill-Parlament Ewropew għandu jseħħ permezz ta’ notifika elettronika li jkun fiha link għar-reġistru kif stabbilit fil-paragrafu 2. Din id-deċiżjoni għandha tittieħed permezz ta’ skambju ta’ ittri bejn il-presidenti taż-żewġ istituzzjonijiet. Waqt il-perjodu tranżitorju, id-dokumenti għandhom jintbagħtu lill-Parlament Ewropew bħala anness fil-posta elettronika.

                  5.

                  Barra minn hekk, il-Kummissjoni taqbel li tibgħat lill-Parlament Ewropew, għal finijiet ta’ informazzjoni, fuq it-talba tal-kumitat parlamentari responsabbli, abbozzi ta’ miżuri speċifiċi għall-implimentazzjoni ta’ strumenti bażiċi li, għalkemm mhux adottati skond il-proċedura stabbilita fl-Artikolu 251 tat-Trattat, ikunu ta’ importanza partikolari għall-Parlament Ewropew. Dawn il-miżuri għandhom jiddaħħlu fir-reġistru kif stabbilit fil-paragrafu 2 flimkien ma’ notifika tagħhom lill-Parlament Ewropew.

                  6.

                  Barra mir-rekords sommarji msemmija f’paragrafu 1, il-Parlament Ewropew jista’ jitlob aċċess għall-minuti tal-laqgħat tal-kumitat (5). Il-Kummissjoni għandha teżamina kull talba każ b’każ u timxi mar-regoli tal-kunfidenzjalità stabbiliti fl-Anness 1 tal-Ftehim ta’ Qafas dwar ir-relazzjonijiet bejn il-Parlament Ewropew u l-Kummissjoni (6).

         Dokumenti kunfidenzali

                  7.

                  Id-dokumenti kunfidenzjali għandhom jiġu pproċessati skond il-proċeduri amministrattivi interni mħejjija minn kull istituzzjoni bil-għan li jiġu provduti l-garanziji kollha meħtieġa.

         Ir-riżoluzzjonijiet tal-Parlament Ewropew skond l-Artikolu 8 tad-Deċiżjoni 1999/468/KE

                  8.

                  Skond l-Artikolu 8 tad-Deċiżjoni 1999/468/KE, il-Parlament Ewropew jista’ jindika, f’riżoluzzjoni li tagħti r-raġunijiet li fuqhom tkun ibbażata, li l-abbozz tal-miżuri tal-implimentazzjoni ta’ strument bażiku, adottat skond il-proċedura msemmija fl-Artikolu 251 tat-Trattat, jeċċedi s-setgħat ta’ implimentazzjoni stabbiliti f’dak l-istrument bażiku.

                  9.

                  Il-Parlament Ewropew għandu jadotta dawn ir-riżoluzzjonijiet skond ir-Regoli ta’ Proċedura tiegħu; huwa għandu jkollu perjodu ta’ xahar biex jagħmel dan, li jibda jgħodd mid-data li fiha jirċievi l-abbozz finali tal-miżuri tal-implimentazzjoni fil-verżjonijiet lingwistiċi mressqa lill-membri tal-kumitat ikkonċernat.

                  10.

                  Il-Parlament Ewropew u l-Kummissjoni jaqblu li jkun xieraq li jiġi stabbilit limitu ta’ żmien iqsar fuq bażi permanenti għal xi tipi ta’ miżuri ta’ implimentazzjoni urġenti li fuqhom trid tittieħed deċiżjoni fi żmien iqsar sabiex ikun hemm tmexxija tajba. Dan japplika b’mod partikolari għal ċerti tipi ta’ miżuri ta’ azzjoni esterna, fosthom l-għajnuna umanitarja u dik ta’ emerġenza, il-ħarsien tas-saħħa u s-sigurtà, is-sigurtà u s-sikurezza tat-trasport u l-eżenzjonijiet mir-regoli tal-akkwist pubbliku. Ftehim bejn il-Membru tal-Kummissjoni u ċ-Chairperson tal-kumitat parlamentari responsabbli se tistabbilixxi t-tipi ta’ miżuri kkonċernati u l-limiti ta’ żmien applikabbli. Dan il-ftehim jista’ jiġi rrevokat fi kwalunkwe ħin miż-żewġ partijiet.

                  11.

                  Mingħajr preġudizzju għall-każijiet imsemmija fil-paragrafu 10, il-limitu ta’ żmien se jkun iqsar għall-każijiet urġenti u fil-każ ta’ miżuri marbuta ma’ kwistjonijiet amministrativi ta’ kuljum u/jew li jkollhom perjodu limitat ta’ validità. Il-limitu ta’ żmien jista’ jkun qasir ħafna f’każi tassew urġenti, b’mod partikolari għal raġunijiet ta’ saħħa pubblika. Il-Membru tal-Kummissjoni responsabbli għandu jistabbilixxi limitu ta’ żmien addattat u jiddikjara r-raġuni għal dak il-limitu ta’ żmien. F’każijiet bħal dawn il-Parlament Ewropew jista’ juża proċedura fejn l-implimentazzjoni tal-Artikolu 8 tad-Deċiżjoni 1999/468/KE tiġi ddelegata lill-kumitat parlamentari responsabbli, li jista’ jibgħat risposta lill-Kummissjoni fil-limitu taż-żmien relevanti.

                  12.

                  Is-servizzi tal-Kummissjoni se javżaw b’mod informali lis-segretarjat tal-kumitat jew kumitati parlamentari responsabbli kkonċernat/i, hekk kif jipprevedu li l-abbozz ta’ miżuri msemmija f’paragrafu 10 u 11 jistgħu jkunu tressqu diġà lil xi kumitat. Hekk kif l-abbozz inizjali ta’ miżuri jitressqu lill-membri tal-kumitat, is-servizzi tal-Kummissjoni se jinnotifikaw lis-segretarjat tal-kumitat jew kumitati parlamentari dwar l-urġenza tagħhom u dwar il-limiti ta’ żmien li se japplikaw ladarba jitressaq l-abbozz finali.

                  13.

                  Wara l-adozzjoni mill-Parlament Ewropew ta’ riżoluzzjoni, msemmija f’paragrafu 8, jew risposta kif imsemmi fil-paragrafu 11, il-Membru tal-Kummissjoni responsabbli għandu jinforma lill-Parlament Ewropew jew, fejn xieraq, lill-kumitat parlamentari responsabbli, bl-azzjoni li l-Kummissjoni tkun bi ħsiebha tieħu dwarha.

                  14.

                  Id-data relatata mal-paragrafi 10 u 13 se tiddaħħal fir-reġistru.

         Il-proċedura regolatorja bi skrutinju

                  15.

                  Fejn tapplika l-proċedura regolatorja bi skrutinju, u wara l-vot tal-kumitat, il-Kummissjoni għandha tinforma lill-Parlament Ewropew dwar il-limiti ta’ żmien applikabbli. Suġġett għall-paragrafu 16, dawn il-limiti ta’ żmien jibdew jiskorru biss ladarba l-Parlament Ewropew jirċievi l-verżjonijiet lingwistiċi kollha.

                  16.

                  Fejn japplikaw limiti ta’ żmien iqsar (Artikolu 5a(5)(b) tad-Deċiżjoni 1999/468/KE) u f’każijiet urġenti (Artikolu 5a(6) tad-Deċiżjoni 1999/468/KE), il-limiti ta’ żmien se jibdew japplikaw mid-data meta l-Parlament Ewropew jirċievi l-abbozz finali tal-miżuri tal-implimentazzjoni fil-verżjonijiet lingwistiċi mgħoddija lill-membri tal-kumitat, sakemm ma joġġezzjonax iċ-Chairperson tal-kumitat parlamentari. Fi kwalunkwe każ, il-Kummissjoni se tagħmel ħilitha biex tressaq il-verżjonijiet lingwistiċi kollha lill-Parlament Ewropew mill-aktar fis possibbli. Is-servizzi tal-Kummissjoni se javżaw b’mod informali lis-segretarjat tal-kumitat jew kumitati parlamentari responsabbli kkonċerna/ti, hekk kif jiprrevedu li l-abbozz ta’ miżuri msemmija f’Artikolu 5a(5)(b) jew 6 jistgħu jkunu diġà tressqu lil xi kumitat.

         Is-servizzi finanzjarji

                  17.

                  Skond l-istqarrija tagħha stess dwar l-Artikolu 7(3) tad-Deċiżjoni 1999/468/KE, il-Kummissjoni timpenja ruħha li fis-servizzi finanzjarji:

                              —

                              tiżgura li l-uffiċjal tal-Kummissjoni li jkun qed jippresjedi laqgħa tal-kumitat jinforma lill-Parlament Ewropew, jekk dan jitlob hekk, wara kull laqgħa dwar dibattiti li jikkonċernaw l-abbozz ta’ miżuri ta’ implimentazzjoni li ngħataw lil dak il-kumitat;

                              —

                              tagħti risposta orali jew bil-miktub għal kull mistoqsija marbuta mad-diskussjonijiet dwar l-abbozz ta’ miżuri tal-implimentazzjoni li ngħata lil xi kumitat.

                        Fl-aħħar il-Kummissjoni se tiżgura li jiġu rrispettati l-impenji meħuda waqt is-seduta plenarja tal-Parlament tal-5 ta’ Frar 2002 (7) u li ġew affermati mill-ġdid fis-seduta plenarja tal-31 ta’ Marzu 2004 (8) kif ukoll dawk l-impenji msemmija fil-punti 1 sa 7 tal-ittra tat-2 ta’ Ottubru 2001 (9) mill-Kummissarju Bolkestein liċ-Chairperson tal-Kumitat għall-Affarijiet Ekonomiċi u Monetarji tal-Parlament Ewropew meħuda fir-rigward tas-settur tas-servizzi finanzjarji kollu (fosthom titoli, banek, assigurazzjoni, pensjonijiet u l-kontabilità).

         Kalendarju tax-xogħol parlamentari

                  18.

                  Meta tibgħat abbozz ta’ miżuri ta’ implimentazzjoni skond dan il-Ftehim, il-Kummissjoni se tikkunsidra l-perjodi ta’ meta l-Parlament Ewropew jagħlaq għall-vaganzi (xitwa, sajf u elezzjonijiet Ewropej) sabiex ikun assigurat li l-Parlament ikun jista’ jeżerċita l-prerogattivi tiegħu fil-limiti ta’ żmien stipulati fid-Deċiżjoni 1999/468/KE u f’dan il-Ftehim, bl-eċċezzjoni ta’ fejn japplikaw limiti iqsar ta’ żmien jew f’każijiet urġenti, kif ġej:

         Kooperazzjoni bejn il-Parlament Ewropew u l-Kummissjoni

                  19.

                  Iż-żewġ istituzzjonijiet jesprimu r-rieda tagħhom li jgħinu lill-xulxin sabiex tiġi żgurata kooperazzjoni sħiħa meta jiġu indirizzati miżuri ta’ implimentazzjoni speċifiċi. Għal dan il-għan, se jiġu stabbiliti l-kuntatti xierqa fil-livell amministrattiv.

         Ftehim Preċedenti

                  20.

                  Il-Ftehim tas-sena 2000 bejn il-Parlament Ewropew u l-Kummissjoni dwar il-proċeduri ta’ implimentazzjoni tad-Deċiżjoni tal-Kunsill 1999/468/KE (10) jiġi hawnhekksostitwit. Il-Parlament Ewropew u l-Kummissjoni jqisu li l-ftehim li ġejjin ġew sorpassati u għalhekk m’għandhom ebda effett safejn huma kkonċernati huma stess: il-Ftehim Plumb/Delors tal-1988, il-Ftehim Samland/Williamson tal-1996 u l-modus vivendi tal-1994 (11).

         (1)  ĠU L 184, 17.7. 1999, p. 23. Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).

         (2)  F’dan il-Ftehim kollu, il-kelma ‘kumitat” se tirreferi għall-kumitati stabbiliti skond id-Deċiżjoni 1999/468/KE, ħlief fejn hu speċifikat li hemm referenza għal kumitat ieħor.

         (3)  Id-data stabbilita għall-ħolqien tar-reġistru hija l-31 ta’ Marzu 2008.

         (4)  ĠU C 171, 22.7.2006, p. 21.

         (5)  Ara s-sentenza tal-Qorti tal-Ewwel Istanza tal-Komunitajiet Ewropej tad-19 ta’ Lulju 1999 il-Każ T188/97 Rothmans v il-Kummissjoni [1999] ECR II-2463.

         (6)  ĠU C 177 E, 18.5.2006, p. 123.

         (7)  ĠU C 284 E, 21.11.2002, p. 19.

         (8)  ĠU C 103 E, 29.4.2004, p. 446 u Rapport Verbatim tal-Proċedimenti (CRE) tas-seduta plenarja tal-Parlament tal-31 ta’ Marzu 2004, taħt ‘Vot”.

         (9)  ĠU C 284 E, 21.11.2002, p. 83.

         (10)  ĠU L 256, 10.10.2000, p. 19.

         (11)  ĠU C 102, 4.4.1996, p. 1.


title: 2010/803/UE: Deċiżjoni meħuda bi ftehim komuni bejn ir-Rappreżentanti tal-Gvernijiet tal-Istati Membri tal- 10 ta’ Diċembru 2010 dwar il-post tas-Sede tal-Aġenzija Ewropea GNSS

text:
               28.12.2010

               MT

               Il-Ġurnal Uffiċjali tal-Unjoni Ewropea

               L 342/15

         DEĊIŻJONI MEĦUDA BI FTEHIM KOMUNI BEJN IR-RAPPREŻENTANTI TAL-GVERNIJIET TAL-ISTATI MEMBRI
   tal-10 ta’ Diċembru 2010
   dwar il-post tas-Sede tal-Aġenzija Ewropea GNSS
   (2010/803/UE)
   IR-RAPPREŻENTANTI TAL-GVERNIJIET TAL-ISTATI MEMBRI,
   Wara li kkunsidraw l-Artikolu 341 tat-Trattat dwar il-Funzjonament tal-Unjoni Ewropea,
   Billi:

               (1)

               Ir-Regolament (UE) 912/2010 tal-Parlament Ewropew u tal-Kunsill tat-22 ta’ Settembru 2010 li jistabbilixxi l-Aġenzija Ewropea GNSS, u jħassar ir-Regolament tal-Kunsill (KE) Nru 1321/2004 dwar l-istabbiliment ta’ strutturi għat-tmexxija tal-programmi Ewropej ta’ radjunavigazzjoni bis-satellita u li jemenda r-Regolament (KE) Nru 683/2008 (1) stabbilixxa l-Aġenzija Ewropea GNSS.

               (2)

               Is-sede tal-Aġenzija Ewropea GNSS għandu jiġi ddeterminat,

         ADOTTAW DIN ID-DEĊIŻJONI:
   Artikolu 1
   L-Aġenzija Ewropea GNSS għandu jkollha s-sede tagħha fi Praga.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni ġħandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, l-10 ta’ Diċembru 2010.

            Il-President

         V. VAN QUICKENBORNE

      (1)  ĠU L 276, 20.10.10, p. 11.


title: 2013/645/UE: Deċiżjoni tal-Bank Ċentrali Ewropew tas- 26 ta’ Settembru 2013 dwar miżuri addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral (BĊE/2013/35)

text:
                  12.11.2013

                  MT

                  Il-Ġurnal Uffiċjali tal-Unjoni Ewropea

                  L 301/6

            DEĊIŻJONI TAL-BANK ĊENTRALI EWROPEW
      tas-26 ta’ Settembru 2013
      dwar miżuri addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral
      (BĊE/2013/35)
      (2013/645/UE)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel inċiż tal-Artikolu 127(2) tiegħu,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, b’mod partikolari l-ewwel inċiż tal-Artiklu 3.1, l-Artikolu 12.1, l-Artikolu 14.3 u l-Artikolu 18.2 tiegħu,
      Wara li kkunsidra l-Linja gwida BĊE/2011/14 tal-20 ta’ Settembru 2011 dwar l-istrumenti u l-proċeduri tal-politika monetarja tal-Eurosistema (1) u d-Deċiżjoni BĊE/2013/6 tal-20 ta’ Marzu 2013 dwar ir-regoli fuq l-użu bħala kollateral ta’ bonds tal-bank skoperti għall-użu proprju ggarantiti mill-gvern għal operazzjonijiet tal-politika monetarja tal-Eurosistema (2),
      Billi:

                  (1)

                  Skont l-Artikolu 18.1 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew, il-Bank Ċentrali Ewropew (BĊE) u l-banek ċentrali nazzjonali tal-Istati Membri li l-munita tagħhom hija l-euro (minn hawn ’il quddiem il-“BĊNi”) jistgħu jmexxu operazzjonijiet ta’ kreditu ma’ istituzzjonijiet ta’ kreditu u parteċipanti oħra fis-suq, bis-self ikun ibbażat fuq kollateral xieraq. Il-kundizzjonijiet standard li taħthom il-BĊE u l-BĊNi jinsabu lesti biex jidħlu f’operazzjonijiet ta’ kreditu, inkluż il-kriterji li jiddeterminaw l-eliġibbiltà ta’ kollateral għall-finijiet ta’ operazzjonijiet ta’ kreditu tal-Eurosistema, huma stabbiliti fl-Anness I tal-Linja gwida BĊE/2011/14 u d-Deċiżjoni BĊE/2013/6.

                  (2)

                  Il-Linja gwida BĊE/2013/4 tal-20 ta’ Marzu 2013 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral u li temenda l-Linja gwida BĊE/2007/9 (3), u d-Deċiżjoni BĊE/2013/22 tal-5 ta’ Lulju 2013 dwar miżuri temporanji fir-rigward tal-eliġibbiltà ta’ strumenti ta’ dejn negozjabbli maħruġin jew iggarantiti bis-sħiħ mir-Repubblika ta’ Ċipru (4), stabbilixxew miżuri temporanji addizzjonali relatati mal-eliġibbiltà tal-kollateral għall-operazzjonijiet ta’ kreditu tal-Eurosistema.

                  (3)

                  Bis-saħħa tat-Taqsima 1.6 tal-Anness I tal-Linja gwida BĊE/2011/14, il-Kunsill Governattiv jista’, fi kwalunkwe ħin, jibdel l-istrumenti, il-kundizzjonijiet, il-kriterji u l-proċeduri għat-twettiq ta’ operazzjonijiet tal-politika monetarja tal-Eurosistema.

                  (4)

                  Fis-17 ta’ Lulju 2013, il-Kunsill Governattiv iddeċieda li jsaħħaħ aktar il-qafas tiegħu għall-kontroll tar-riskju, billi jaġġusta l-kriterji tal-eliġibbiltà u t-telf impost applikat għall-kollateral aċċettati fl-operazzjonijiet tal-politika monetarja u li jaddotta ċerti miżuri addizzjonali biex itejbu l-konsistenza ġenerali tal-qafas u tal-implimentazzjoni prattika tiegħu.

                  (5)

                  Id-deċiżjonijiet imsemmija fil-Premessa 4 għandhom jiġu stipulati f’Deċiżjoni tal-BĊE,

            ADOTTA DIN ID-DEĊIŻJONI:
      Artikolu 1
      Bidliet u żidiet għal ċerti dispożizzjonijiet tal-Linja gwida BĊE/2011/14
      1.   Ir-regoli għat-tmexxija ta’ operazzjonijiet tal-politika monetarja tal-Eurosistema u l-kriterji tal-eliġibbiltà għall-kollateral stipulati f’din id-Deċiżjoni għandhom japplikaw flimkien ma’ atti legali oħra tal-Eurosistema relatati mal-istrumenti u l-proċeduri tal-politika monetarja tal-Eurosistema u, b’mod partikolari, mal-Linja gwida BĊE/2011/14.
      2.   F’każ ta’ diskrepanza bejn din id-Deċiżjoni u l-Linja gwida BĊE/2011/14 u/jew kwalunkwe miżura li timplimentawhom f’livell nazzjonali, din id-Deċiżjoni għandha tipprevali. Il-BĊNi għandhom ikomplu japplikaw id-dispożizzjonijiet kollha tal-Linja gwida BĊE/2011/14 mingħajr tibdil sakemm ma jkunx stipulat mod ieħor f’din id-Deċiżjoni.
      Artikolu 2
      Talbiet għal informazzjoni
      1.   Bħala parti mill-qafas tal-politika monetarja msemmija fil-Kapitolu 1 tal-Anness I tal-Linja gwida BĊE/2011/14, l-Eurosistema tirriżerva d-dritt li titlob u takkwista kwalunkwe informazzjoni relevanti meħtieġa biex jitwettqu l-kompiti u jinkisbu l-objettivi marbuta mat-tħaddim tal-politika monetarja.
      2.   Dan id-dritt hu mingħajr preġudizzju għal drittijiet speċifiċi oħra eżistenti tal-Eurosistema biex tintalab informazzjoni relatata mat-tħaddim tal-politika monetarja.
      Artikolu 3
      Kriterji komuni ta’ eliġibbiltà għall-assi negozjabbli
      1.   Dawn il-paragrafi li ġejjin għandhom jinqraw flimkien mar-rekwiżiti komuni ta’ eliġibbiltà għall-assi negozjabbli tal-Eurosistema msemmija fit-tieni subparagrafu tat-Taqsima 6.2.1.1(1) tal-Anness I tal-Linja gwida BĊE/2011/14 u l-miżuri tal-kontroll tar-riskju għall-assi negozjabbli msemmija fit-Taqsima 6.4.2 tal-Anness I tal-Linja gwida BĊE/2011/14.
      2.   Kull strument eliġibbli ta’ dejn għandu jkollu:

                  (a)

                              (i)

                              ammont prinċipali li huwa fiss u mingħajr kundizzjoni (5); jew

                              (ii)

                              ammont prinċipali mingħajr kundizzjoni li huwa marbut fuq bażi fissa ta’ indiċi tal-inflazzjoni taż-żona tal-euro waħda biss f’mument partikolari, li ma jkun jinkludi ebda struttura oħra kkumplikata (6); u

                  (b)

                              (i)

                              kupuni fissi, żero, u multi-step bi skeda ta’ kupun predefinita u valuri tal-kupun predefiniti li ma jistgħux jirriżultaw fi fluss negattiv ta’ kontanti; jew

                              (ii)

                              kupun varjabbli li ma jistax jirriżulta fi fluss negattiv ta’ kontanti u li għandu l-istruttura li ġejja: rata tal-kupun = (rata ta’ referenza * l) ± x, b’ f ≤ rata tal-kupun ≤ c, fejn:

                                          1.

                                          ir-rata ta’ referenza hija biss waħda milli ġejjin f’mument partikolari:

                                                      (a)

                                                      rata tas-suq tal-flus tal-euro (eż. EURIBOR, LIBOR) jew indiċi simili,

                                                      (b)

                                                      rata kostanti ta’ tpartit ta’ maturità (eż. CMS, EIISDA, EUSA),

                                                      (c)

                                                      ir-rendiment bond wieħed tal-gvern taż-żona tal-euro, jew indiċi ta’ bosta minnhom, li għandhom maturità ta’ sena jew inqas, jew

                                                      (d)

                                                      indiċi tal-inflazzjoni taż-żona tal-euro pprovdut mill-Eurostat jew awtorità nazzjonali tal-istatistika ta’ Stat Membru (eż. HICP),

                                                u għandha tkun l-istess rata ta’ referenza bħal (a)(ii) hawn fuq f’każ li l-ħlas lura tal-prinċipal huwa marbut ma’ rata ta’ referenza, u

                                          2.

                                          f (minimu), c (massimu), l (fattur leveraging/deleveraging) u x (marġni) huma, jekk preżenti, numri li huma ffissati u predefiniti fil-ħin tal-ħruġ, li jistgħu jinbidlu maż-żmien, fejn f, c, u x huma ikbar minn jew daqs żero u l huwa ikbar minn żero matul il-ħajja kollha tal-assi. Għall-kupuni varjabbli b’rata ta’ referenza ta’ indiċi ta’ inflazzjoni, l għandu jkun ugwali għal wieħed.

            3.   L-istrutturi kollha mhux inklużi fil-paragrafu 2 huma ineliġibbli: Għalhekk, il-lista tal-istrutturi tal-kupun esklużi mit-tieni subparagrafu tat-Taqsima 6.2.1.1(1)(b)(v) tal-Anness I tal-Linja gwida BĊE/2011/14 għandha titqies li hija inapplikabbli. L-assi li kienu fil-lista ta’ assi eliġibbli fid-data tad-dħul fis-seħħ ta’ din id-Deċiżjoni u li jsiru ineliġibbli minħabba l-paragrafu 2 għandhom jibqgħu eliġibbli għal 12-il xahar mid-data tad-dħul fis-seħħ ta’ din id-Deċiżjoni.
      4.   Il-valutazzjoni tal-eliġibbiltà ta’ ass fir-rigward tal-istruttura tal-kupun tiegħu, fil-każ li l-kupun ikun tat-tip multi-step - fiss jew varjabbli -, għandha tiġi bbażata fuq it-tul tal-ħajja kollha tal-ass kemm b’perspettiva tal-ġejjieni kif ukoll tal-imgħoddi.
      5.   Kupuni eliġibbli m’għandhomx ikollhom opzjonijiet għall-emittent, i.e. m’għandhomx jawtorizzaw bidliet fl-istruttura tal-kupun matul il-ħajja tal-ass, ibbażati fuq perspettiva tal-ġejjieni kif ukoll tal-imgħoddi, li huma kontinġenti fuq deċiżjoni tal-emittent.
      6.   It-tieni paragrafu tat-Taqsima 6.7 tal-Anness I tal-Linja gwida BĊE/2011/14 m’għandux jibqa’ japplika.
      Artikolu 4
      Kriterju addizzjonali tal-eliġibbiltà għal titoli ggarantiti minn ipoteki kummerċjali
      Mingħajr preġudizzju għall-kriterji ta’ eliġibbiltà fit-Taqsima 6.2.1.1.2 tal-Anness I tal-Linja gwida BĊE/2011/14, l-assi li jiġġeneraw likwidità fit-titoli ggarantiti minn ipoteki kummerċjali m’għandhomx ikollhom self li huma f’xi ħin, strutturati, sindikati jew leveraged. Għall-finijiet ta’ dan l-Artikolu, it-termini “self strutturat”, “self mingħand konsorzju” u “self leveraged” għandhom ikollhom l-istess tifsira mogħtija lilhom fil-punti 4 sa 6 tal-Artikolu 3(6) tal-Linja gwida BĊE/2013/4.
      Artikolu 5
      Kriterji speċifiċi ta’ eliġibbiltà għal bonds iggarantiti
      1.   Il-paragrafi li ġejjin għandhom jinqraw flimkien mal-kriterju tal-eliġibbiltà addizzjonali għal bonds iggarantiti speċifikati fit-Taqsima 6.2.1.1.3 tal-Anness I tal-Linja gwida BĊE/2011/14.
      2.   Għall-finijiet tat-Taqsima 6.2.1.1.3(b) tal-Anness I tal-Linja gwida BĊE/2011/14, entità titqies bħala parti minn grupp konsolidat jew affiljat tal-istess organu ċentrali jekk ikun hemm rabtiet mill-qrib bejn l-entitajiet involuti kif deskritti fit-Taqsima 6.2.3.2. Is-sħubija komuni jew affiljazzjoni fi grupp trid tiġi ddeterminata fiż-żmien li l-unitajiet superjuri tat-titolu garantit minn assi huma trasferiti fil-ġabra ta’ kopertura tal-bonds koperti, skont id-Direttiva 2006/48/KE tal-Parlament Ewropew u tal-Kunsill tal-14 ta’ Ġunju 2006 dwar il-bidu u s-segwitu tan-negozju ta’ istituzzjonijiet ta’ kreditu (7).
      3.   Bonds koperti li ma kinux fil-lista tal-assi eliġibbli fit-30 ta’ Marzu 2013 għandhom jibbenefikaw minn perjodu ta’ anterjorità sat-28 ta’ Novembru 2014. Ħruġ tap ta’ tali bonds koperti jistgħu jibbenefikaw ukoll minn perjodu ta’ anterjorità kemm-il darba, mill-31 ta’ Marzu 2013, titoli ggarantiti minn assi li ma jikkonformawx mar-rekwiżiti speċifikati fit-Taqsima 6.2.1.1.3(a) sa (c) tal-Anness I tal-Linja gwida BĊE/2011/14 ma jkunux miżjuda fil-ġabra ta’ kopertura.
      4.   Il-paragrafi 1 sa 3 hawn fuq għandhom jinftiehmu mingħajr preġudizzju għar-regoli tad-Deċiżjoni BĊE/2013/6 dwar ir-regoli fuq l-użu bħala kollateral ta’ bonds tal-bank skoperti għall-użu proprju ggarantiti mill-gvern għal operazzjonijiet tal-politika monetarja tal-Eurosistema.
      Artikolu 6
      Standards addizzjonali ta’ kreditu għoljin għall-assi negozjabbli
      1.   Il-valutazzjoni ta’ kreditu ECAI tal-assi negozjabbli barra t-titoli ggarantiti minn assi, imsemmija fit-Taqsima 6.3.2(a) tal-valutazzjoni ta’ kreditu ECAI, tal-Anness I tal-Linja gwida BĊE/2011/14, għandha tkun suġġetta għal dawn il-kriterji:

                  (i)

                  Mill-inqas valutazzjoni waħda ta’ kreditu minn ECAI (8) aċċettat jew għal ħruġ jew, fin-nuqqas tal-klassifikazzjoni tal-ħruġ mill-istess ECAI, is-serje tal-programm/ħruġ li taħtu inħareġ l-ass, għandu jikkonforma mal-limitu minimu tal-kwalità tal-kreditu tal-Eurosistema (9). Il-BĊE jippubblika l-limitu minimu tal-kwalità tal-kreditu lill-ECAIs aċċettanti kollha, kif stabbilit fit-Taqsima 6.3.1 tal-Anness I tal-Linja gwida BĊE/2011/14 (10). Jekk diversi valutazzjonjiet ta’ kreditu tal-ECAI jkunu disponibbli għall-istess ħruġ jew, jekk applikabbli, għas-serje tal-programm/ħruġ, imbagħad tiġi applikata r-regola tal-ewwel u l-aqwa (jiġifieri l-aħjar valutazzjoni ta’ kreditu tal-ECAI disponibbli għall-ħruġ jew, jekk applikabbli, għas-serje tal-programm/ħruġ). Jekk il-valutazzjoni tal-kreditu għall-ħruġ fuq il-bażi tal-ewwel u l-aqwa jew, jekk applikabbli, għas-serje tal-programm/ħruġ ma tikkonformax mal-limitu minimu tal-kwalità tal-kreditu tal-Eurosistema, l-ass ma jkunx eliġibbli, anke jekk tkun teżisti garanzija aċċettabbli fit-Taqsima 6.3.2(c) tal-Anness I tal-Linja gwida BĊE/2011/14. Fin-nuqqas ta’ valutazzjoni ta’ kreditu ECAI għall-ħruġ jew, jekk applikabbli, is-serje tal-programm/ħruġ, l-aqwa valutazzjoni ta’ kreditu ECAI disponibbli għall-emittent jew il-garanti (jekk il-garanzija tkun aċċettabbli taħt it-Taqsima 6.3.2(c) tal-Anness I tal-Linja gwida BĊE/2011/14) għandha tikkonforma mal-limiti tal-kwalità tal-kreditu tal-Eurosistema biex l-assi jkunu eliġibbli.

                  (ii)

                  Għall-klassifikazzjonijiet tal-ħruġ ECAI u s-serje tal-programm/ħruġ, ma ssir l-ebda distinzjoni mill-maturità oriġinali tal-assi għall-iskopijiet li jiġu stabbiliti standards għoljin ta’ kreditu għall-assi negozjabbli. Kwalunkwe klassifikazzjoni ECAI assenjata mal-ħruġ u s-serje tal-programm/ħruġ li tilħaq il-limiti tal-kwalità tal-kreditu tal-Eurosistema hija aċċettabbli.Fir-rigward tal-klassifikazzjoni tal-emittenti jew il-garanti, il-valutazzjoni ta’ kreditu ECAI aċċettabbli tiddependi minn maturità oriġinali tal-assi.Issir distinzjoni bejn l-assi f’terminu qasir (jiġifieri dawk l-assi b’maturità oriġinali sa 390 ġurnata) u l-assi fuq żmien twil (jiġifieri dawk l-assi b’maturità oriġinali ta’ iktar minn 390 ġurnata). Għall-assi f’terminu qasir, klassifikazzjonijiet tal-emittent ECAI f’terminu qasir u fuq żmien twil u l-klassifikazzjonijiet tal-garanti fit-tul huma aċċettabbli, fuq bażi tar-regola tal-ewwel u l-aqwa.Għall-assi fuq żmien twil, l-emittenti fuq żmien twil ECAI jew il-klassifikazzjonijiet tal-garanti għal żmien twil huma aċċettabbli.

            2.   Il-limitu tal-kwalità tal-kreditu applikabbli għat-titoli ggarantiti minn assi suġġett għall-ħtiġijiet ta’ rapportar ta’ dejta dwar il-livell ta’ self, kif speċifikat fil-qafas tal-valutazzjoni ta’ kreditu tal-Eurosistema fit-Taqsima 6.3.2(b) valutazzjoni ta’ kreditu ECAI tat-titoli ggarantiti minn assi – tal-Anness I tal-Linja gwida BĊE/2011/14, għandha tikkorrispondi ma’ Kreditu ta’ Kwalità tat-tip Pass 2 (CQS) fl-iskala ta’ klassifika armonizzata tal-Eurosistema (“A waħdanija” (11)) kemm fil-ħruġ kif ukoll matul il-ħajja tat-titoli ggarantiti minn assi. Ir-rekwiżiti l-oħra fit-Taqsima 6.3.2(b) tal-valutazzjoni ta’ kreditu ECAI tat-titoli ggarantiti minn assi tal-Anness I tal-Linja gwida BĊE/2011/14 għandha tibqa’ mingħajr tibdil.
      3.   It-titoli ggarantiti minn assi li ma jikkonformawx mal-ħtiġijiet ta’ rapportar ta’ dejta dwar il-livell ta’ self għandhom jibqgħu suġġetti għall-ħtiġijiet ta’ valutazzjoni ta’ kreditu previsti fit-Taqsima 6.3.2(b)-valutazzjoni ta’ kreditu ECAI tat-titoli ggarantiti minn assi - tal-Anness I tal-Linja gwida BĊE/2011/14.
      4.   Fin-nuqqas ta’ valutazzjoni ta’ kreditu ECAI għall-klassifikazzjoni ta’ ħruġ (jew, jekk applikabbli, is-serje tal-programm/ħruġ), l-istandards ta’ kreditu ogħla għall-assi negozjabbli, barra mit-titoli ggarantiti minn assi, jistgħu jiġu stabbiliti abbażi l-garanziji pprovduti minn garanti finanzjarjament sodi kif riferiti fit-Taqsima 6.3.2(c) tal-Anness I tal-Linja gwida BĊE/2011/14. Is-sodezza finanzjarja tal-garanti tiġi vvalutata fuq il-bażi ta’ klassifikazzjonijiet tal-garanti għal żmien twil ECAI li jissodisfaw il-limitu ta’ kwalità ta’ kreditu tal-Eurosistema. Il-garanzija għandha tilħaq ir-rekwiżiti stabbiliti fil-punti (i) sa (iv) tat-Taqsima 6.3.2(c) tal-Anness I tal-Linja gwida BĊE/2011/14.
      Artikolu 7
      Determinazzjoni ta’ telf impost
      Il-valutazzjoni tal-kreditu użata għall-finijiet tal-eliġibbiltà skont it-Taqsimiet 6.3.2 u 6.3.3 tal-Anness I tal-Linja gwida BĊE/2011/14 għandhom japplikaw biex jiddeterminaw it-telf impost applikabbli skont it-Taqsima 6.4.1 tal-Anness I tal-Linja gwida BĊE/2011/14.
      Artikolu 8
      Kategoriji ta’ telf impost u telf impost għall-assi negozjabbli u l-assi mhux negozjabbli
      1.   Il-kategoriji ta’ likwidità għall-assi negozjabbli, kif speċifikati fil-miżuri ta’ kontroll ta’ riskju għal assi negozjabbli fl-Eurosistema fit-Tabella 6 tat-Taqsima 6.4.2 tal-Anness I tal-Linja gwida BĊE/2011/14, għandhom ikunu riferiti bħala kategoriji ta’ telf impost matul it-Taqsima, mingħajr tibdil fl-assenjazzjoni tal-assi eliġibbli lill-kategoriji rispettivi.
      2.   Il-livelli tat-telf impost ta’ valutazzjoni applikati għall-assi negozjabbli, kif speċifikati fil-miżuri tal-kontroll tar-riskju tal-Eurosistema fit-Tabella 7 tat-Taqsima 6.4.2 tal-Anness I tal-Linja gwida BĊE/2011/14, għandhom jiġu sostituti mit-telf impost stipulat fl-Anness I ta’ din id-Deċiżjoni.
      3.   It-telf impost applikat għat-titoli ggarantiti minn assi inklużi fil-kategorija V tat-telf impost, speċifikata fit-Taqsima 6.4.2(d) tal-Anness I tal-Linja gwida BĊE/2011/14, għandu jkun 10 % irrispettivament mill-istrutturi tal-maturità u tal-kupun.
      4.   Bonds koperti għall-użu proprju huma suġġetti għal telf impost ta’ valutazzjoni addizzjonali. Dan it-telf impost miżjud huwa direttament applikat għall-valur tal-ħruġ kollu tal-istrument tad-dejn individwali fil-forma ta’ tnaqqis ta’ valutazzjoni ta’ (a) 8 % għal bonds koperti għall-użu proprju fis-CQS1&2, u (b) 12 % għall-bonds koperti għall-użu proprju fis-CQS3. Għal dawn il-finijiet, “bonds koperti għall-użu proprju” tfisser bonds tal-banek koperti maħruġa jew minn kontroparti jew entitajiet marbuta mill-qrib magħha, u użati f’persentaġġ ogħla minn 75 % tal-ammont kunċettwali pendenti mill-kontroparti u/jew entitajiet b’rabtiet mill-qrib.
      5.   Il-livelli tat-telf impost ta’ valutazzjoni applikati għall-assi mhux negozjabbli, kif speċifikati fil-miżuri tal-kontroll tar-riskju tal-Eurosistema fit-Tabella 9 tat-Taqsima 6.4.3 tal-Anness I tal-Linja gwida BĊE/2011/14, għandhom jiġu sostituti minn telf impost stipulati fl-Anness II ta’ din id-Deċiżjoni.
      6.   It-telf impost ta’ valutazzjoni għall-istrumenti ta’ dejn sostnuti minn ipoteki bl-imnut mhux negozjabbli, speċifikati fit-Taqsima 6.4.3.2 tal-Anness I tal-Linja gwida BĊE/2011/14, għandha tkun 39,5 % tal-ammont kunċettwali pendenti.
      Artikolu 9
      Rimedji f’każ ta’ inadempjenza u fuq bażi ta’ prudenza
      1.   Ir-rimedji li l-arranġamenti kuntrattwali u regolatorji applikati mill-BĊN għandhom jiżguraw, kif riferiti fit-Taqsima I.7 tal-Anness II tal-Linja gwida BĊE/2011/14, għandhom ikunu suġġetti għat-termini speċifikati fil-paragrafi li ġejjin.
      2.   Wara li jseħħ avveniment ta’ inadempjenza jew fuq raġunijiet ta’ prudenza, il-BĊN huwa intitolat li jeżerċita dawn ir-rimedji li ġejjin:

                  (a)

                  jissospendi, jillimita jew jeskludi l-Kontroparti mill-aċċess għall-operazzjonijiet ta’ suq miftuħ;

                  (b)

                  jissospendi, jillimita jew jeskludi l-Kontroparti mill-aċċess għall-faċilitajiet permanenti tal-Eurosistema;

                  (c)

                  itemm il-ftehimiet u t-tranżazzjonijiet kollha pendenti;

                  (d)

                  jitlob it-twettiq aċċellerat tat-talbiet li għadhom ma mmaturawx jew li huma kontinġenti;

                  (e)

                  juża d-depożiti tal-Kontroparti mqiegħda mal-BĊN biex ipaċi t-talbiet kontra dik il-Kontroparti;

                  (f)

                  jissospendi t-twettiq tal-obbligi fil-konfront tal-Kontroparti sakemm it-talba kontra l-Kontroparti tkun ġiet sodisfatta.

            3.   Barra minn dan, wara li jseħħ avveniment ta’ inadempjenza, il-BĊN jista’ jkun intitolat li jeżerċita dawn ir-rimedji li ġejjin:

                  (a)

                  jitlob l-imgħax għall-inadempjenza;

                  (b)

                  jitlob kumpens għal kull telf li jirriżulta bħala konsegwenza ta’ inadempjenza mill-Kontroparti.

            4.   Barra minn hekk, fuq bażi ta’ prudenza, il-BĊN jista’ jkun intitolat li jiċħad, jillimita l-użu ta’ jew japplika t-telf impost supplimentari għal assi sottomessi bħala kollateral fl-operazzjonijiet ta’ kreditu tal-Eurosistema mill-Kontroparti relevanti.
      5.   Il-BĊN għandu f’kull ħin ikun f’pożizzjoni legali li jirrealizza l-assi kollha pprovduti bħala kollateral mingħajr dewmien żejjed u b’tali mod li jintitola lill-BĊN li jirrealizza l-valur tal-kreditu pprovdut, jekk il-Kontroparti ma tħallasx il-bilanċ negattiv tagħha mal-ewwel.
      6.   Sabiex tiġi żgurata implimentazzjoni tal-miżuri imposti, il-Kunsill Governattiv tal-BĊE jista’ jiddeċiedi fuq ir-rimedji, inkluża s-sospensjoni, il-limitazzjoni jew l-esklużjoni mill-aċċess għall-ftuħ tal-operazzjonijiet tas-suq jew il-faċilitajiet permanenti tal-Eurosistema.
      Artikolu 10
      Kjarifika tad-definizzjoni tal-pajjiżi taż-ŻEE
      1.   Għall-finijiet tal-qafas tal-kollateral tal-Eurosistema, il-pajjiżi taż-ŻEE għandhom jinftiehmu li jinkludu l-Istati Membri kollha tal-UE, irrispettivament minn jekk aderixxewx formalment maż-ŻEE jew le, flimkien mal-Islanda, il-Liechtenstein u n-Norveġja.
      2.   Id-definizzjoni tal-pajjiżi taż-ŻEE li tinsab fl-Appendiċi 2 tal-Anness I tal-Linja gwida BĊE/2011/14 (Glossarju) għandha titqies li hija emendata f’dan is-sens.
      Artikolu 11
      Aġġustamenti fl-implimentazzjoni tar-rekwiżiti tal-livell ta’ self għat-titoli ggarantiti minn assi
      1.   Mingħajr preġudizzju għat-Taqsima 6.2.1.1.2 tal-Anness I tal-Linja gwida BĊE/2011/14 u l-Appendiċi 8 tiegħu, l-Eurosistema tista’ taċċetta bħala titoli ggarantiti minn assi kollateral eliġibbli b’punteġġ inqas minn A1 wara t-tlestija tal-perjodu tranżitorju relevanti, fuq bażi ta’ każ b’każ u suġġett għad-dispożizzjoni tal-ispjegazzjonijiet adegwati għan-nuqqas li jakkwista l-punteġġ mandatorju. Għal kull spjegazzjoni adegwata l-Kunsill Governattiv għandu jispeċifika livell ta’ tolleranza massima u orizzont ta’ tolleranza. L-orizzont ta’ tolleranza għandu jindika li l-kwalità tad-dejta għat-titoli ggarantiti minn assi għandhom jitjiebu fi żmien perjodu speċifiku.
      2.   Il-lista sħiħa tal-ispjegazzjonijiet adegwati, il-livelli ta’ tolleranza u l-orizzonti ta’ tolleranza huma disponibbli fuq il-websajt tal-BĊE u tikkonsisti, inter alia, f’deskrizzjonijiet tal-assi tradizzjonali u s-sistemi tal-IT tradizzjonali.
      Artikolu 12
      Dħul fis-seħħ u applikazzjoni
      1.   Din id-Deċizjoni għandha tidħol fis-seħħ fl-1 ta’ Ottubru 2013.
      2.   Bħala eċċezzjoni, l-Artikolu 8(4) għandu japplika mill-1 ta’ Novembru 2013.

         Magħmul fi Frankfurt am Main, is-26 ta’ Settembru 2013.

               Il-President tal-BĊE

            Mario DRAGHI

         (1)  ĠU L 331, 14.12.2011, p. 1.

         (2)  ĠU L 95, 5.4.2013, p. 22.

         (3)  ĠU L 95, 5.4.2013, p. 23.

         (4)  ĠU L 195, 18.7.2013, p. 27.

         (5)  Bonds b’mandati jew drittijiet simili oħrajn annessi magħhom mhumiex eliġibbli.

         (6)  Strumenti ta’ debitu b’ammont prinċipali marbut ma’ indiċi ta’ inflazzjoni taż-żona tal-euro waħda biss f’mument wieħed huma permissibbli wkoll billi l-istruttura tal-kupun hija skont kif iddefinita fl-Artikolu 3(2)(b)(ii)(l)(d) u hija marbuta mal-istess indiċi ta’ inflazzjoni.

         (7)  ĠU L 177, 30.6.2006, p. 1.

         (8)  L-ECAIs, l-ICASs u RTs terzi aċċettati u l-fornituri tagħhom huma mniżżla fil-websajt tal-BĊE fuq www.ecb.europa.eu

         (9)  Valutazzjoni tal-ECAI għas-serje tal-programm/ħruġ hija relevanti biss jekk tapplika għal assi partikolari u ma tkun teżisti l-ebda klassifikazzjoni tal-ħruġ differenti mill-ECAI.

         (10)  Dan it-tagħrif huwa ppubblikat fuq il-websajt tal-BĊE fuq www.ecb.europa.eu

         (11)  Gradazzjoni ta’ “A waħdanija” hija gradazzjoni ta’ mill-anqas “A3” minn Moody’s, “A” minn Fitch jew Standard & Poor’s, jew “AL” minn DBRS.

         ANNESS I

            LIVELLI TAT-TELF IMPOST TA’ VALUTAZZJONI APPLIKATI GĦALL-ASSI NEGOZJABBLI ELIĠIBBLI

                     Kategoriji ta’ telf impost

                     Kwalità tal-kreditu

                     Maturità residwa
                     (snin)

                     Kategorija I

                     Kategorija II (*)

                     Kategorija III (*)

                     Kategorija IV (*)

                     Kategorija V (*)

                     kupun fiss

                     kupun żero

                     kupun fiss

                     kupun żero

                     kupun fiss

                     kupun żero

                     kupun fiss

                     kupun żero

                     Passi 1 u 2 (AAA sa A-) (**)

                     0-1

                     0,5

                     0,5

                     1,0

                     1,0

                     1,0

                     1,0

                     6,5

                     6,5

                     10,0

                     1-3

                     1,0

                     2,0

                     1,5

                     2,5

                     2,0

                     3,0

                     8,5

                     9,0

                     3-5

                     1,5

                     2,5

                     2,5

                     3,5

                     3,0

                     4,5

                     11,0

                     11,5

                     5-7

                     2,0

                     3,0

                     3,5

                     4,5

                     4,5

                     6,0

                     12,5

                     13,5

                     7-10

                     3,0

                     4,0

                     4,5

                     6,5

                     6,0

                     8,0

                     14,0

                     15,5

                     > 10

                     5,0

                     7,0

                     8,0

                     10,5

                     9,0

                     13,0

                     17,0

                     22,5

                     Kategoriji ta’ telf impost

                     Kwalità tal-kreditu

                     Maturità residwa
                     (snin)

                     Kategorija I

                     Kategorija II (*)

                     Kategorija III (*)

                     Kategorija IV (*)

                     Kategorija V (*)

                     kupun fiss

                     kupun żero

                     kupun fiss

                     kupun żero

                     kupun fiss

                     kupun żero

                     kupun fiss

                     kupun żero

                     Pass 3 (BBB + sa BBB-) (**)

                     0-1

                     6,0

                     6,0

                     7,0

                     7,0

                     8,0

                     8,0

                     13,0

                     13,0

                     Mhux eliġibbli

                     1-3

                     7,0

                     8,0

                     10,0

                     14,5

                     15,0

                     16,5

                     24,5

                     26,5

                     3-5

                     9,0

                     10,0

                     15,5

                     20,5

                     22,5

                     25,0

                     32,5

                     36,5

                     5-7

                     10,0

                     11,5

                     16,0

                     22,0

                     26,0

                     30,0

                     36,0

                     40,0

                     7-10

                     11,5

                     13,0

                     18,5

                     27,5

                     27,0

                     32,5

                     37,0

                     42,5

                     > 10

                     13,0

                     16,0

                     22,5

                     33,0

                     27,5

                     35,0

                     37,5

                     44,0

            (*)  Titoli individwali sostnuti minn assi, bonds tal-banek koperti (bonds tal-banek koperti jumbo, bonds tal-banek koperti tradizzjonali u bonds tal-banek koperti oħrajn) u bonds tal-banek mhux koperti li teoretikament huma vvalutati skont it-Taqsima 6.5 tal-Anness I tal-Linja gwida BĊE/2011/14 huma suġġetti għal valutazzjoni addizzjonali tat-telf impost. Dan it-telf impost huwa applikat direttament fil-livell ta’ valutazzjoni teoretika tal-istrument ta’ dejn individwali f’forma ta’ tnaqqis ta’ valutazzjoni ta’ 5 %. Barra minn hekk, tnaqqis addizzjonali ta’ valutazzjoni huwa applikat fil-bonds koperti għall-użu proprju. Dan it-tnaqqis ta’ valutazzjoni huwa ta’ 8 % għall-bonds koperti għall-użu proprju fis-CQS1&2 u 12 % għall-bonds koperti għall-użu proprju fis-CQS3.

            (**)  Il-klassifiki huma skont kif speċifikati fl-iskala ta’ klassifikazzjoni armonizzata tal-Eurosistema, ippubblikata fuq il-websajt tal-BĊE www.ecb.europa.eu

         ANNESS II

            LIVELLI TA’ VALUTAZZJONI TAT-TELF IMPOST APPLIKATI GĦAT-TALBIET TA’ KREDITU B’PAGAMENTI FISSI TAL-IMGĦAX

                     Metodoloġija ta’ valutazzjoni

                     Kwalità tal-kreditu

                     Maturità residwa (snin)

                     Pagament fiss ta’ imgħax u valutazzjoni bbażata fuq prezz teoretiku assenjat mill-BĊN

                     Pagament fiss ta’ imgħax u valutazzjoni bbażata skont l-ammont pendenti assenjat mill-BĊN

                     Passi 1 u 2 (AAA sa A-)

                     0-1

                     10,0

                     12,0

                     1-3

                     12,0

                     16,0

                     3-5

                     14,0

                     21,0

                     5-7

                     17,0

                     27,0

                     7-10

                     22,0

                     35,0

                     > 10

                     30,0

                     45,0

                     Metodoloġija ta’ valutazzjoni

                     Kwalità tal-kreditu

                     Maturità residwa (snin)

                     Pagament fiss ta’ imgħax u valutazzjoni bbażata fuq prezz teoretiku assenjat mill-BĊN

                     Pagament fiss ta’ imgħax u valutazzjoni bbażata skont l-ammont pendenti assenjat mill-BĊN

                     Pass 3 (BBB+ sa BBB-)

                     0-1

                     17,0

                     19,0

                     1-3

                     29,0

                     34,0

                     3-5

                     37,0

                     46,0

                     5-7

                     39,0

                     52,0

                     7-10

                     40,0

                     58,0

                     > 10

                     42,0

                     65,0


title: Deċiżjoni (UE) 2015/1669 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/284

      DEĊIŻJONI (UE) 2015/1669 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013, flimkien mat-tweġibiet tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Aġenzija għall-implimentazzjoni tal-baġit għas-sena finanzjarja 2013 (05304/2015 — C8–0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 460/2004 tal-Parlament Ewropew u l-Kunsill tal-Unjoni Ewropea tal-10 ta' Marzu 2004 li jistabbilixxi l-Aġenzija Ewropea dwar is-Sigurtà tan-Networks u l-Informazzjoni (5),

                  —

                  wara li kkunsidra r-Regolament (UE) Nru 526/2013 tal-Parlament Ewropew u tal-Kunsill tal-21 ta' Mejju 2013 dwar l-Aġenzija Ewropea dwar is-Sigurtà tan-Netwerks u l-Informazzjoni (ENISA) u li jħassar ir-Regolament (KE) Nru 460/2004 (6), u b'mod partikolari l-Artikolu 21 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (7),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (8), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A8-0089/2015),

         1.

            Jagħti l-kwittanza lid-Direttur Eżekuttiv tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għall-implimentazzjoni tal-baġit tal-Aġenzija għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 217.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 77, 13.3.2004, p. 1.

         (6)  ĠU L 165, 18.6.2013, p. 41.

         (7)  ĠU L 357, 31.12.2002, p. 72.

         (8)  ĠU L 328, 7.12.2013, p. 42.


title: Id-Deċiżjoni tal-Kunsill tat- 13 ta' Settembru 2004 li tadotta regoli ta' implimentazzjoni dwar ir-Regolament (KE) Nru 45/2001 tal-Parlament Ewropew u tal-Kunsill dwar il-protezzjoni ta' individwi fir-rigward ta' l-ipproċessar ta' data personali mill-istituzzjonijiet u l-korpi tal-Komunità u dwar il-moviment liberu ta' dik id- data

text:
               30.5.2006

               MT

               Il-Ġurnal Uffiċjali ta’ l-Unjoni Ewropea

               249

         ID-DEĊIŻJONI TAL-KUNSILL
   tat-13 ta' Settembru 2004
   li tadotta regoli ta' implimentazzjoni dwar ir-Regolament (KE) Nru 45/2001 tal-Parlament Ewropew u tal-Kunsill dwar il-protezzjoni ta' individwi fir-rigward ta' l-ipproċessar ta' data personali mill-istituzzjonijiet u l-korpi tal-Komunità u dwar il-moviment liberu ta' dik id-data

   (2004/644/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 286 tiegħu,
   Wara li kkunsidra ir-Regolament (KE) Nru 45/2001 tal-Parlament Ewropew u tal-Kunsill (1), u b'mod partikolari l-Artikolu 24(8) tiegħu,
   Billi:

               (1)

               Ir-Regolament (KE) Nru 45/2001, minn hawnhekk iżjed 'il quddiem imsejjaħ ir-“Regolament”, jistabbilixxi l-prinċipji u r-regoli applikabbli għall-korpi u l-istituzzjonijiet kollha tal-Komunità u jipprovdi għall-ħatra ta' l-Uffiċjal tal-Protezzjoni tad-Data minn kull istituzzjoni u korp tal-Komunità.

               (2)

               L-Artikolu 24(8) tar-Regolament jeħtieġ li għandhom ikunu adottati aktar regoli ta' implimentazzjoni għall-Uffiċjal tal-Protezzjoni tad-Data minn kull istituzzjoni jew korp tal-Komunità skond id-dispożizzjonijiet fl-Anness tiegħu. Ir-regoli ta' implimentazzjoni għandhom b'mod partikolari jirrigwardaw il-kompiti, id-dmirijiet u s-setgħat ta' l-Uffiċjal tal-Protezzjoni tad-Data.

               (3)

               Ir-regoli ta' implimentazzjoni jispeċifikaw ukoll il-proċeduri għall-eżerċizzju tad-drittijiet tas-suġġetti tad-data, kif ukoll għat-twettiq ta' l-obbligi ta' l-atturi kollha relevanti fil-korpi jew fl-istituzzjonijiet tal-Komunità li għandhom x'jaqsmu ma' l-ipproċessar ta' data personali.

               (4)

               Ir-regoli ta' implimentazzjoni tar-Regolament huma mingħajr preġudizzju għar-Regolament (KE) Nru 1049/2001 (2), għad-Deċiżjoni tal-Kunsill 2004/338/KE, Euratom (3), u b'mod partikolari l-Anness II tiegħu, għad-Deċiżjoni tal-Kunsill 2001/264/KE (4), u b'mod partikolari s-Sezzjoni VI ta' Parti II l-Anness tagħha, kif ukoll għad-Deċiżjoni tas-Segretarju Ġenerali tal-Kunsill/Rappreżentant Għoli għall-Politika Estera u ta' Sigurtà Komuni tal-25 ta' Ġunju 2001 (5)

         IDDEĊIEDA KIF ĠEJ:
   SEZZJONI 1
   DISPOŻIZZJONIJIET ĠENERALI
   Artikolu 1
   Suġġett u kamp ta' applikazzjoni
   Din id-Deċiżjoni tistipula aktar regoli ta' implimentazzjoni dwar ir-Regolament (KE) Nru 45/2001 tal-Parlament Ewropew u tal-Kunsill, minn iżjed 'l quddiem imsejjaħ ir-“Regolament”, fir-rigward tal-Kunsill ta' l-Unjoni Ewropea.
   Artikolu 2
   Definizzjonijiet
   Għall-fini ta' din id-Deċiżjoni u mingħajr preġudizzju għad-definizzjonijiet ipprovduti mir-Regolament:

               (a)

               “Kontrollur” għandha tfisser l-istituzzjoni, id-Direttorat Ġenerali, id-Direttorat, id-Diviżjoni, l-Unità, jew entità organizzattiva oħra li waħedha jew flimkien ma' oħrajn tiddetermina l-iskopijiet u l-mezzi ta' l-ipproċessar tad-data personali, kif identifikat fin-notifika li tintbagħat lill-Uffiċjal tal-Protezzjoni tad-Data ( minn hawn 'il quddiem imsejjaħ “d-DPO”) skond l-Artikolu 25 tar-Regolament;

               (b)

               “Persuna ta' kuntatt” għandha tfisser l-assistent/i amministrattiv/i tad-Direttorat-Ġenerali jew inkella kwalunkwe membru tal-persunal nominat b'konsultazzjoni mad-DPO mid-Direttorat Ġenerali tiegħu jew tagħha bħala r-rappreżentant tiegħu sabiex jittratta f'kooperazzjoni mill-qrib mad-DPO kwistjonijiet ta' protezzjoni tad-data;

               (c)

               “Persunal tal-SĠK” għandha tfisser l-uffiċjali kollha tas-Segretarjat Ġenerali tal-Kunsill (minn hawn 'il quddiem imsejjaħ “SĠK”) u kwalunkwe persuna oħra koperta bir-Regolamenti tal-Persunal għall-Uffiċjali tal-Komunitajiet Ewropej u l-Kondizzjonijiet ta' l-Impjieg applikabbli għall-aġenti l-oħra tal-Komunitajiet, stabbiliti fir-Regolament (KEE, Euratom, KEFA) Nru 259/68, minn hawn iżjeb 'l quddiem imsejħa “Regolamenti tal-persunal” jew li jaħdmu mas-SĠK fuq bażi kuntrattwali (apprendisti, konsulenti, kuntratturi, uffiċjali ssekondati minn Stati Membri).

         SEZZJONI 2
   L-UFFIĊJAL TAL-PROTEZZJONI TAD-DATA
   Artikolu 3
   Ħatra u Status ta' l-Uffiċjal tal-Protezzjoni tad-Data
   1.   Id-Deputat Segretarju-Ġenerali tal-Kunsill jaħtar lid-DPO u jirreġistrah mas-Superviżur Ewropew tal-Protezzjoni tad-Data (minn hawn 'il quddiem imsejjaħ “EDPS”). Id-DPO huwa direttament magħqud mad-Deputat Segretarju-Ġenerali tal-Kunsill.
   2.   Il-mandat tal-kariga tad-DPO għandu jkun ta' tliet snin u jista' jiġġedded darbtejn.
   3.   Fir-rigward tal-qadi ta' dmirijietu/ha, id-DPO għandu jaġixxi b'mod indipendenti u f'kooperazzjoni mal-EDPS. B'mod partikolari, id-DPO ma jista' jirċievi l-ebda struzzjoni mill-Awtorità tal-Ħatra tas-SĠK jew mingħand xi ħadd ieħor dwar l-applikazzjoni interna tad-dispożizzjonijiet tar-Regolament jew il-kooperazzjoni tiegħu/tagħha mal-EDPS.
   4.   Il-valutazzjoni tal-qadi tal-kompiti u tad-dmirijiet tad-DPO għandha ssir wara li jkun ġie kkonsultat minn qabel l-EDPS. Id-DPO jista' jitneħħa mill-kariga tiegħu jew tagħha biss bil-kunsens ta' l-EDPS, jekk hu/hi ma jissodisfax/tissodisfax aktar il-kondizzjonijiet meħtieġa għall-qadi ta' dmirijietu/dmirijietha.
   5.   Mingħajr preġudizzju għall-proċedura prevista għall-ħatra tiegħu/tagħha, id-DPO għandu jiġi infurmat dwar il-kuntatti kollha ma' partijiet esterni dwar l-applikazzjoni tar-Regolament, partikolarment fir-rigward ta' inter-azzjoni mal-EDPS.
   6.   Mingħajr preġudizzju għad-disposizzjonijiet tar-Regolament, id-DPO u l-persunal tiegħu/tagħha għandhom ikunu suġġetti għar-regoli u r-regolamenti applikabbli għall-uffiċjali u l-aġenti l-oħra tal-Komunitajiet Ewropej.
   Artikolu 4
   Kompiti
   Id-DPO għandu:

               (a)

               jiżgura li l-kontrolluri u s-Suġġetti tad-Data jiġu nfurmati dwar id-drittijiet u l-obbligi tagħhom skond ir-Regolament. Fit-twettiq ta' dan il-kompitu, hu/hi għandu/għandha partikolarment jistabbilixxi/tistabbilixxi formoli ta' informazzjoni u ta' notifika, jikkonsulta /tikkonsulta mal-partijiet interessati u jqajjem /tqajjem il-kuxjenza ġenerali dwar kwistjonijiet ta' protezzjoni tad-data;

               (b)

               jwieġeb għal talbiet mill-EDPS u, fl-ambitu tal-kompetenza tiegħu/tagħha, jikkoopera/tikkoopera ma' l-EDPS fuq talba ta' dan ta' l-aħħar jew fuq inizjattiva tiegħu/tagħha stess;

               (ċ)

               jiżgura b'mod indipendenti l-applikazzjoni nterna tad-dispożizzjonijiet tar-Regolament fis-SĠK;

               (d)

               iżomm Reġistru ta' l-operazzjonijiet ta' ipproċessar mwettqa mill-Kontrolluri u jagħti aċċess i għalih lil kull persuna direttament jew indirettament permezz ta' l-EDPS;

               (e)

               jinnotifika lill-EDPS dwar l-operazzjonijiet ta' ipproċessar li aktarx joħolqu riskji speċifiċi msemmija fl-Artikolu 27 (2) tar-Regolament;

               (f)

               b'hekk, jiżgura li d-drittijiet u l-libertajiet tas-Suġġetti tad-Data mhux probabbli li jiġu milquta ħażin mill-operazzjonijiet ta' ipproċessar.

         Artikolu 5
   Dmirijiet
   1.   Minbarra l-kompiti ġenerali li għandhom jitwettqu, id-DPO għandu:

               (a)

               jaġixxi bħala konsulent għall-Awtorità tal-Ħatra tas-SĠK u għall-Kontrolluri dwar materji li għandhom x'jaqsmu ma' l-applikazzjoni tad-dispożizzjonijiet ta' protezzjoni tad-data. Id-DPO jista' jiġi kkonsultat mill-Awtorità tal-Ħatra, mill-Kontrolluri kkonċernati, mill-Kumitat tal-Persunal u minn kwalunkwe individwu, mingħajr ma jgħaddu mill-kanali uffiċjali, fuq kwalunkwe materja li għandha x'taqsam ma' l-interpretazzjoni jew l-applikazzjoni tar-Regolament;

               (b)

               b'inizjattiva tiegħu/tagħha stess jew b'inizjattiva ta' l-Awtorità tal-Ħatra, il-Kontrolluri, il-Kumitat tal-Persunal jew kwalunkwe individwu, jinvestiga kwistjonijiet u okkorrenzi li għandhom x'jaqsmu direttament mal-kompiti tiegħu jew tagħha u li jinġiebu għall-attenzjoni tiegħu jew tagħha, u jirrappurta lura lill-Awtorità tal-Ħatra jew lill-persuna li tkun ikkummissjonat l-investigazzjoni. Jekk jitqies xieraq, il-partijiet l-oħra kollha kkonċernati għandhom jiġu nfurmati kif xieraq. Jekk min iressaq l-ilment ikun individwu, jew f'każ li min iressaq l-ilment ikun qed jaġixxi f'isem individwu, id-DPO għandu, sa fejn possibbli, jiżgura li t-talba tinżamm kunfidenzjali, sakemm is-Suġġett tad-Data kkonċernat ma jagħtix/tagħtix il-kunsens ċar tiegħu/tagħha sabiex it-talba tiġi trattata mod ieħor;

               (ċ)

               jikkoopera fit-twettiq tal-funzjonijiet tiegħu/tagħha ma' l-Uffiċjali ta' Protezzjoni tad-Data ta' korpi u istituzzjonijiet oħra tal-Komunità, partikolarment billi jkun hemm skambju ta' esperjenzi u ta' l-aħjar prattika;

               (d)

               jirrappreżenta lill-SĠK fil-kwistjonijiet kollha li għandhom x'jaqsmu mal-protezzjoni tad-data; mingħajr preġudizzju għad-Deċiżjoni 2004/338/KE, Euratom, dan jista' jinkludi l-parteċipazzjoni tad-DPO f'kumitati jew fora relevanti f'livell internazzjonali;

               (e)

               jissottometti rapport annwali dwar l-attivitajiet tiegħu/tagħha lid-Deputat Segretarju Ġenerali tal-Kunsill u jagħmlu aċċessibbli lill-persunal.

         2.   Mingħajr preġudizzju għall-Artikoli 4(b), 5(1)(b), (ċ) u 15, id-DPO u l-persunal tiegħu/tagħha ma għandhomx jagħtu informazzjoni jew dokumenti li jkunu kisbu matul it-twettiq ta' dmirijiethom.
   Artikolu 6
   Setgħat
   Fit-twettiq tal-kompiti u tad-dmirijiet tiegħu/tagħha d-DPO:

               (a)

               għandu jkollu aċċess fi kwalunkwe ħin għad-data li tkun is-suġġett ta' operazzjonijiet ta' ipproċessar u għall-uffiċċji, installazzjonijiet ta' ipproċessar tad-data u data carriers kollha;

               (b)

               jista' jitlob opinjonijiet legali mis-Servizz Legali tal-Kunsill;

               (ċ)

               jista' jitlob is-servizz ta' l-esperti esterni tat-Teknoloġiji ta' l-Informazzjoni bil-kunsens minn qabel ta' l-uffiċjal li joħroġ l-awtorizzazzjoni konformi mar-Regolament Finanzjarju u mar-Regoli ta' implimentazzjoni tiegħu;

               (d)

               jista' mingħajr preġudizzju għad-dmirijiet u s-setgħat tal-EDPS, jipproponi lis-SĠK miżuri amministrattivi u joħroġ rakkomandazzjonijiet ġenerali dwar l-applikazzjoni xierqa tar-Regolament;

               (e)

               jista' jagħmel, f'każijiet speċifiċi, kwalunkwe rakkomandazzjoni oħra għat-titjib prattiku tal-protezzjoni tad-data lis-SĠK u/jew lill-partijiet l-oħra kollha kkonċernati;

               (f)

               jista' jiġbed l-attenzjoni ta' l-Awtorità tal-Ħatra tas-SĠK għal kwalunkwe nuqqas ta' membru tal-persunal li jikkonforma ma' l-obbligi taħt ir-Regolament u jissuġġerixxi li tinbeda investigazzjoni amministrattiva bil-għan ta' l-applikazzjoni possibbli ta' l-Artikolu 49 tar-Regolament.

         Artikolu 7
   Riżorsi
   Id-DPO għandu jiġi provdut b'persunal u riżorsi adegwati li huma meħtieġa sabiex iwettaq/twettaq id-dmirijiet tiegħu/tagħha.
   SEZZJONI 3
   DRITTIJIET U OBBLIGI TA' L-ATTURI FIL-QASAM TAL-PROTEZZJONI TAD-DATA

   Artikolu 8
   Awtorità tal-Ħatra
   1.   F'każ ta' lment fis-sens ta' l-Artikolu 90 tar-Regolamenti tal-Persunal dwar vjolazzjoni tar-Regolament, l-Awtorità tal-Ħatra għandha tikkonsulta lid-DPO, li min-naħa tiegħu/tagħha għandu/għandha jagħt/tagħti l-opinjoni tiegħu/tagħha bil-miktub sa mhux aktar tard minn ħmistax-il jum minn meta t-talba tkun irċevuta. Jekk, wara t-tmiem dan il-perjodu, id-DPO ma jkunx/tkunx ta/tat l-opinjoni tiegħu/tagħha lill-Awtorità tal-Ħatra, din ma tkunx aktar meħtieġa. L-Awtorità tal-Ħatra ma għandhiex tkun marbuta bl-opinjoni tad-DPO.
   2.   Id-DPO għandu jkun infurmat kull meta kwistjoni tkun qegħda tiġi kkunsidrata li jkollha, jew li jista' jkollha, implikazzjonijiet għall-protezzjoni tad-data.
   Artikolu 9
   Kontrolluri
   1.   Il-Kontrolluri għandhom ir-responsabbiltà li jiżguraw li l-operazzjonijiet kollha ta' ipproċessar taħt il-kontroll tagħhom ikunu konformi mar-Regolament.
   2.   B'mod partikolari, il-Kontrolluri għandhom:

               (a)

               javżaw minn qabel lid-DPO bi kwalunkwe operazzjoni ta' ipproċessar jew sett ta' operazzjonijiet bħal dawn li jkunu ntiżi għal skop wieħed jew għal diversi skopijiet relatati, kif ukoll bi kwalunkwe bidla sostanzjali ta' operazzjoni ta' ipproċessar eżistenti. Fir-rigward ta' operazzjonijiet ta' ipproċessar mwettqa qabel id-dħul fis-seħħ tar-Regolament fl-1 ta' Frar 2001), il-Kontrollur għandu javżah mingħajr dewmien;

               (b)

               jassistu lid-DPO u l-EDPS fit-twettiq tad-dmirijiet rispettivi tagħhom, partikolarment billi jagħtu informazzjoni bħala risposta għat-talbiet tagħhom sa mhux aktar tard minn tletin jum;

               (ċ)

               jimplimentaw miżuri xierqa tekniċi u organizzattivi u jagħtu istruzzjonijiet adegwati lill-persunal tas-SĠK sabiex jiżguraw kemm il-konfidenzjalità ta' l-ipproċessar kif ukoll livell ta' sigurtà xieraq skond ir-riskji nvoluti fl-ipproċessar;

               (d)

               fejn xieraq, jikkonsultaw lid-DPO dwar il-konformità ta' l-operazzjonijiet ta' ipproċessar mar-Regolament, u partikolarment meta jkun hemm raġuni biex jaħsbu li ċerti operazzjonijiet ta' ipproċessar mhumiex kompatibbli ma' l-Artikoli 4 sa 10 tar-Regolament. Jistgħu wkoll jikkonsultaw lid-DPO u/jew l-esperti tas-sigurtà tat-Teknoloġiji ta' l-Informazzjoni fid-Direttorat-Ġenerali A, l-Uffiċċju tas-Sigurtà u l-Uffiċċju tas-Sigurtà ta' Informazzjoni (INFOSEC) dwar kwistjonijiet li għandhom x'jaqsmu mal-konfidenzjalità ta' l-operazzjonijiet ta' ipproċessar u dwar il-miżuri ta' sigurtà meħuda skond l-Artikolu 22 tar-Regolament.

         Artikolu 10
   Persuni ta' kuntatt
   1.   Mingħajr preġudizzju għar-responsabbiltajiet tad-DPO, il-persuna ta' kuntatt għandha:

               (a)

               tassisti lid-Direttorat-Ġenerali jew l-Unità tiegħu/tagħha fiż-żamma ta' inventarju ta' kull ipproċessar eżistenti ta' data personali;

               (b)

               tassisti lid-Direttorat-Ġenerali jew l-Unità tiegħu/tagħha fl-identifikazzjoni tal-Kontrolluri rispettivi;

               (ċ)

               jkollha d-dritt li tikseb mingħand il-Kontrolluri u mingħand il-persunal l-informazzjoni xierqa u neċessarja li tkun meħtieġa għat-twettiq tal-kompiti amministrattivi tiegħu/tagħha fid-Direttorat-Ġenerali jew l-Unità tiegħu/tagħha. Dan ma għandux jinkludi d-dritt għall-aċċess ta' data pproċessata taħt ir-responsabbiltà tal-Kontrollur.

         2.   Mingħajr preġudizzju għar-responsabbiltajiet tal-Kontrolluri, il-persuni ta' kuntatt għandhom:

               (a)

               jassistu lill-Kontrolluri jikkonformaw ma' l-obbligi tagħhom;

               (b)

               fejn xieraq, jiffaċilitaw l-komunikazzjoni bejn id-DPO u l-Kontrolluri.

         Artikolu 11
   Persunal tas-SĠK
   1.   B' mod partikolari, il-persunal kollu tas-SĠK għandu jikkontribwixxi għall-applikazzjoni tar-regoli ta' konfidenzjalità u sigurtà għall-ipproċessar ta' data personali kif previst fl-Artikoli 21 u 22 tar-Regolament. L-ebda membru tal-persunal tas-SĠK b'aċċess għal data personali ma għandu jipproċessaha ħlief b'istruzzjonijiet mill-Kontrollur, sakemm ma jkunx meħtieġ li jagħmel hekk b'liġi nazzjonali jew Komunitarja.
   2.   Kwalunkwe membru tal-persunal tas-SĠK jista' jressaq ilment lill-EDPS dwar allegat ksur tad-dispożizzjonijiet tar-Regolament li jirregola l-ipproċessar ta' data personali, mingħajr ma jaġixxi permezz tal-kanali uffiċjali, kif speċifikat mir-Regoli stabbiliti mill-EDPS.
   Artikolu 12
   Suġġetti tad-Data
   1.   'L hinn mid-dritt tas-Suġġetti tad-Data li jkunu nfurmati kif xieraq dwar kwalunkwe ipproċessar ta' data personali li għandha x'taqsam magħhom, skond l-Artikoli 11 u 12 tar-Regolament, is-Suġġetti tad-Data jistgħu javviċinaw lill-Kontrollur ikkonċernat sabiex jeżerċitaw id-drittijiet tagħhom skond l-Artikoli 13 sa 19 tar-Regolament, kif speċifikat f'Sezzjoni 5 ta' din id-Deċiżjoni.
   2.   Mingħajr preġudizzju għal kwalunkwe rimedju ġudizzjarju, kull Suġġett tad-Data jista' jressaq ilment lill-EDPS jekk jikkonsidra/tikkonsidra li skond ir-Regolament kien hemm ksur tad-drittijiet tiegħu/tagħha bħala riżultat ta' l-ipproċessar tad-data personali tiegħu/tagħha mill-Kunsill, kif speċifikat fir-Regoli stabbiliti mill-EDPS.
   3.   Ħadd ma għandu jsofri preġudizzju minħabba lment li jkun ressaq lill-EDPS jew minħabba kwistjoni li jkun tressqet għall-attenzjoni tad-DPO ta' allegat ksur tad-dispożizzjonijiet tar-Regolament.
   SEZZJONI 4
   REĠISTRU TA' L-OPERAZZJONIJIET TA' IPPROĊESSAR INNOTIFIKATI
   Artikolu 13
   Proċedura ta' notifika
   1.   Il-Kontrollur għandu jinnotifika lid-DPO dwar kwalunkwe operazzjoni ta' ipproċessar ta' data personali abbażi ta' formola ta' notifika magħmula aċċessibbli mis-site ta' l-Intranet tas-SĠK- (Protezzjoni ta' Data). In-notifika għandha tiġi trasmessa lid-DPO elettronikament. Notifika ta' konferma għandha tintbagħat lid-DPO b'nota fi żmien għaxart ijiem tax-xogħol. Meta jirċievi n-notifika ta' konferma, id-DPO għandu jippubblikaha fir-Reġistru.
   2.   In-notifika għandha tinkludi l-informazzjoni kollha speċifikata fl-Artikolu 25(2) tar-Regolament. Kull bidla li taffettwa din l-informazzjoni għandha minnufih tiġi nnotifikata lid-DPO.
   3.   Aktar regoli u proċeduri dwar il-proċedura ta' notifika li għandha tiġi segwita mill-Kontrolluri għandhom jagħmlu parti mir-rakkomandazzjonijiet ġenerali maħruġa mid-DPO.
   Artikolu 14
   Il-kontenut u l-iskop tar-Reġistru
   1.   Id-DPO għandu jżomm Reġistru ta' l-operazzjonijiet ta' ipproċessar mwettqa fuq data personali, li għandu jiġi stabbilit abbażi tan-notifiki li jkunu ġew riċevuti mingħand il-Kontrolluri.
   2.   Ir-Reġistru għandu jinkludi mill-anqas l-informazzjoni msemmija fl-Artikolu 25(2)(a) sa (g) tar-Regolament. Madankollu, l-informazzjoni mdaħħla fir-Reġistru mid-DPO tista' tkun eċċezzjonalment limitata meta jkun meħtieġ li tiġi salvagwardjata s-sigurtà ta' operazzjoni speċifika ta' ipproċessar.
   3.   Ir-Reġistru għandu jservi bħala indiċi ta' l-operazzjonijiet ta' ipproċessar ta' data personali li jsiru fil-Kunsill. Għandha tipprovdi informazzjoni lis-Suġġetti tad-Data u tiffaċilita l-eżerċizzju tad-drittijiet tagħhom stabbiliti fl-Artikoli 13 sa 19 tar-Regolament.
   Artikolu 15
   Aċċess għar-Reġistru
   1.   Id-DPO għandu jieħu miżuri xierqa sabiex jiżgura li kull persuna jkollha aċċess għar-Reġistru, jew direttament jew indirettament permezz ta' l-EDPS. B'mod partikolari, id-DPO għandu jipprovdi informazzjoni u assistenza lill-persuni interessati dwar kif u fejn jistgħu jsiru applikazzjonijiet għall-aċċess għar-Reġistru.
   2.   Ħlief meta jkun mogħti l-aċċess on-line, l-applikazzjonijiet għal aċċess għar-Reġistru jsiru fi kwalunkwe forma bil-miktub, inkluż elettronikament, f'waħda mill-lingwi msemmija fl-Artikolu 314 tat-Trattat u b'mod li jkun suffiċjentement preċiż sabiex id-DPO jkun jista' jidentifika l-operazzjonijiet ta' ipproċessar ikkonċernati. Konferma tar-riċevuta għandha tntbagħat lill-applikant mingħajr dewmien.
   3.   Jekk applikazzjoni ma tkunx preċiża biżżejjed, id-DPO għandu jistaqsi lill-applikant biex jikkjarifika l-applikazzjoni u għandu jgħin lill-applikant biex jagħmel dan. F'każ ta' applikazzjoni dwar numru kbir ħafna ta' operazzjonijiet ta' ipproċessar, id-DPO jista' jikkonsulta informalment ma' l-applikant, bil-għan li tinstab soluzzjoni ġusta.
   4.   Kwalunkwe persuna tista' titlob mingħand id-DPO kopja ta' l-informazzjoni li tkun disponibbli fir-Reġistru dwar kwalunkwe operazzjoni ta' ipproċessar innotifikata.
   SEZZJONI 5
   PROĊEDURA GĦAS-SUĠĠETTI TAD-DATA SABIEX JEŻERĊITAW ID-DRITTIJIET TAGĦHOM
   Artikolu 16
   Dispożizzjonijiet ġenerali
   1.   Id-drittijiet tas-Suġġetti tad-Data speċifikati f'din is-Sezzjoni jistgħu jiġu eżerċitati biss mill-individwi kkonċernati jew, f'każijiet eċċezzjonali, f'isem l-individwi b'awtorizzazzjoni xierqa. Talbiet għandhom ikunu indirizzati bil-miktub lill-Kontrollur kkonċernat b'kopja lid-DPO. Jekk ikun hemm bżonn, id-DPO għandu jassisti lis-Suġġett tad-Data jidentifika l-Kontrollur kkonċernat. Id-DPO għandu jagħmel disponibbli formoli speċifiċi. Il-Kontrolluri għandhom jilqgħu t-talba biss jekk il-formola tkun imtliet kollha u jekk l-identità ta' min jagħmel l-ilment tkun ġiet ivverifikata sewwa. L-eżerċizzju tad-drittijiet mis-Suġġetti tad-Data għandu jkun bla ħlas.
   2.   Il-Kontrollur għandu jibgħat lill-applikant konferma li rċeviha, fi żmien ħamest ijiem tax-xogħol minn meta tkun ġiet irreġistrata l-applikazzjoni. Sakemm mhux previst mod ieħor, il-Kontrollur għandu jwieġeb għat-talba mhux aktar tard minn ħmistax-il jum tax-xogħol mir-reġistrazzjoni tat-talba u għandu jew jagħti sodisfazzjon jew jiddikjara bil-miktub ir-raġunujiet għar-rifjut totali jew parzjali, partikolarment f'każijiet fejn l-applikant ma jkunx ikkunsidrat bħala s-Suġġett tad-Data.
   3.   F'każijiet ta' irregolaritajiet jew użu ħażin ovvju mis-Suġġett tad-Data fl-eżerċizzju tad-drittijiet tiegħu/tagħha u fejn ikun allegat mis-Suġġett tad-Data li l-ipproċessar ma jkunx legali, il-Kontrollur għandu jikkonsulta lid-DPO dwar it-talba u/jew jirreferi lis-Suġġett tad-Data lid-DPO, li jiddeċiedi dwar l-eliġibbiltà tat-talba u dwar l-aktar mod xieraq kif tiġi segwita.
   4.   Kull persuna kkonċernata tista' tikkonsulta lid-DPO fir-rigward ta' l-eżerċizzju tad-drittijiet tiegħu/tagħha f'każ speċifiku. Mingħajr preġudizzju għal kwalunkwe rimedju ġudizzjarju, kull Suġġett tad-Data jista' jressaq ilment lill-EDPS jekk jikkonsidra/tikkonsidra li d-drittijiet tiegħu/tagħha taħt ir-Regolament ikunu nkisru bħala riżultat ta' l-ipproċessar tad-data personali tiegħu/tagħha.
   Artikolu 17
   Dritt ta' aċċess
   Is-Suġġett tad-Data għandu jkollu d-dritt li jikseb mingħand il-Kontrollur, mingħajr restrizzjoni, f'kull ħin fi żmien tliet xhur minn meta tasal it-talba, l-informazzjoni msemmija f'punti (a) sa (d) ta' l-Artikolu 13 tar-Regolament, jew billi jikkonsulta din id-data fuq il-post, jew billi jirċievi kopja, inkluż fejn xieraq, kopja f'forma elettronika, skond il-preferenza ta' l-applikant.
   Artikolu 18
   Dritt ta' rettifika
   Kull talba tas-Suġġett tad-Data għal rettifika ta' data personali mhux eżatta jew mhux kompleta għandha tispeċifika d-data kkonċernata kif ukoll ir-rettifika li għanda ssir. Din għandha tiġi trattata mill-Kontrollur mingħajr dewmien.
   Artikolu 19
   Dritt ta' ibblokkar
   Il-Kontrollur għandu jittratta kull talba għall-ibblokkar ta' data skond l-Artikolu 15 tar-Regolament mingħajr dewmien. It-talba għandha tispeċifika d-data kkonċernata kif ukoll ir-raġuni għaliex ġiet ibblokkata. Il-Kontrollur għandu javża lis-Suġġett tad-Data li jkun għamel it-talba qabel ma d-data tiġi żblokkata.
   Artikolu 20
   Dritt ta' tħassir
   Is-Suġġett tad-Data jista' jitlob lill-Kontrollur sabiex iħassar id-data bla dewmien f'każ ta' ipproċessar mhux legali, partikolarment fejn id-dispożizzjonijiet ta' l-Artikoli 4 sa 10 tar-Regolament ikunu nkisru. It-talba għandha tispeċifika d-data kkonċernata u għandha tipprovdi r-raġunijiet jew il-provi ta' l-illegalità ta' l-ipproċessar. F'sistemi ta' filing awtomatizzati, it-tħassir għandu bi prinċipju jiġi żgurat bil-mezzi kollha tekniċi xierqa, sabiex tiġi eskluża l-possibbiltà ta' aktar ipproċessar tad-data li tkun tħassret. Jekk it-tħassir għal raġunijiet tekniċi ma jkunx possibbli, il-Kontrollur, wara konsultazzjoni mad-DPO u mal-persuna interessata, għandu jipproċedi għall-ibblokkar immedjat ta' tali data.

   Artikolu 21
   Notifika lil partijiet terzi
   F'każ ta' xi rettifika, l-ibblokkar jew it-tħassir wara talba magħmula mis-Suġġett tad-Data, hu/hi jistgħu jiksbu mill-Kontrollur in-notifika lil partijiet terzi li lilhom tkun ġiet żvelata id-data personali tiegħu/tagħha, sakemm dan ma jkunx impossibbli jew ma jinvolvix sforz sproporzjonat.
   Artikolu 22
   Dritt ta' oġġezzjoni
   Is-Suġġett tad-Data jista' joġġezzjona għall-ipproċessar ta' data dwaru/dwarha u għall-iżvelar jew użu tad-data personali a tiegħu/tagħha, skond l-Artikolu 18 tar-Regolament. It-talba għandha tispeċifika d-data kkonċernata u għandha tipprovdi r-raġunijiet li jiġġustifikaw it-talba. Meta l-oġġezzjoni tkun ġustifikata, l-ipproċessar in kwistjoni ma jkunx aktar jinvolvi dik id-data.
   Artikolu 23
   Deċiżjonijiet individwali awtomatizzati
   1.   Is-Suġġett tad-Data hu intitolat li ma jkunx is-suġġett ta' deċiżjonijiet individwali awtomatizzati kif intiż fl-Artikolu 19 tar-Regolament, sakemm id-deċiżjoni ma tkunx espliċitament awtorizzata skond il-liġijiet nazzjonali jew tal-Komunità, jew b'deċiżjoni tal-EDPS li tissalvagwardja l-interessi leġittimi tas-Suġġett tad-Data. F'kull każ, is-Suġġett tad-Data għandu jkollu l-opportunità li jgħarraf bil-quddiem il-fehma tiegħu/tagħha u li jikkonsulta lid-DPO.
   Artikolu 24
   Eċċezzjonijiet u restrizzjonijiet
   1.   Sa fejn ir-raġunijiet leġittimi kif speċifikat fl-Artikolu 20 tar-Regolament ikunu jiġġustifikawh b'mod ċar, il-Kontrollur jista' jirrestrinġi d-drittijiet imsemmija fl-Artikoli 17 sa 21 ta'din id-Deċiżjoni0. Ħlief f'każijiet ta' neċessità assoluta, il-Kontrollur għandu l-ewwel jikkonsulta lid-DPO, li l-opinjoni tiegħu m'għandhiex torbot lill-Istituzzjoni. Il-Kontrollur għandu jwieġeb għal talbiet dwar l-applikazzjoni ta' eċċezzjonijiet jew restrizzjonijiet fl-eżerċizzju ta' drittijiet mingħajr dewmien u għandu jissostanzja din id-deċiżjoni.
   2.   Kull persuna kkonċernata tista' titlob lill-EDPS japplika l-Artikolu 47(1)(ċ) tar-Regolament.
   SEZZJONI 6
   PROĊEDURA TA' INVESTIGAZZJONI
   Artikolu 25
   Modalitajiet prattiċi
   1.   Talbiet għal investigazzjoni għandhom jiġu ndirizzati bil-miktub lid-DPO billi tintuża formola speċifika li kun magħmula disponibbli minnu/minnha. F'każ ta' użu ħażin ovvju tad-dritt li tkun mitluba investigazzjoni, per eżempju fejn l-istess individwu jkun għadu kif għamel talba identika reċentement, id-DPO mhux obbligat iwieġeb lura lil min ikun għamel it-talba.
   2.   Fi żmien ħmistax-il jum minn meta tkun waslet it-talba, id-DPO għandu jibgħat konferma li rċeviha lill-Awtorità tal-Ħatra jew lill-persuna li tkun ikkommissjonat l-investigazzjoni u jivverifika jekk it-talba għandhiex tiġi ttrattata bħala kunfidenzjali.
   3.   Id-DPO għandu jitlob mingħand il-Kontrollur responsabbli mill-operazzjoni ta' ipproċessar ta' data in kwistjoni stqarrija bil-miktub dwar il-każ. Il-Kontrollur għandu jipprovdi r-risposta tiegħu/tagħha lid-DPO fi żmien ħmistax-il jum. Id-DPO jista' jkun irid jirċievi informazzjoni komplimentari mingħand partijiet oħra, bħall-Uffiċċju ta' Sigurtà u l-Uffiċċju tas-Sigurtà ta' Informazzjoni (INFOSEC) tas-SĠK. Jekk xieraq, hu/hi jista'/tista' jitlob/titlob opinjoni dwar il-kwistjoni mis-Servizz Legali tal-Kunsill. Id-DPO għandu jiġi provdut bl-informazzjoni jew bl-opinjoni fi żmien tletin jum.
   4.   Id-DPO għandu jirrapporta lura lill-Awtorità tal-Ħatra jew lill-persuna li tkun għamlet it-talba mhux aktar tard minn tliet xhur wara li tkun waslet.
   SEZZJONI 7
   DISPOŻIZZJONIJIET FINALI
   Artikolu 26
   Dħul Effett
   Din id-Deċiżjoni għandha jkollha effett mill-jum ta' wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmula fi Brussell, fit-13 ta' Settembru 2004.

            Għall-Kunsill

            Il-President

         B. R. BOT

      (1)  ĠU L 8, tat-12.1.2001, p. 1.

      (2)  Regolament (KE) 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess tal-pubbliku għal dokumenti tal-Parlament Ewropew, tal-Kunsill u tal-Kummissjoni (ĠU L 145, tal-31.5.2001, p. 43).

      (3)  Deċiżjoni tal-Kunsill 2004/338/KE, Euratom tat-22 ta’ Marzu 2004 li tadotta r-Regoli ta' Proċedura tal-Kunsill (ĠU L 106, tal-15.4.2004, p. 22).

      (4)  Deċiżjoni tal-Kunsill 2001/264/KE, tad-19 ta’ Marzu 2001 li tadotta r-regolamenti ta' sigurtà tal-Kunsill (ĠU L 101, tal-11.4.2001, p. 1) Deċiżjoni kif emendata mid-Deċiżjoni 2004/194/KE (ĠU L 63, tat-28.2.2004, p. 48)

      (5)  Deċiżjoni tas-Segretarju-Ġenerali tal-Kunsill/Rappreżentant Għoli tal-Politika Estera u ta' Sigurtà Komuni tal-25 ta’ Ġunju 2001 dwar kodiċi ta' mġieba amministrattiva tajba għas-Segretarjat Ġenerali tal-Kunsill ta' l-Unjoni Ewropea u għall-persunal tiegħu fir-relazzjonijiet tagħhom professjonali mal-pubbliku (ĠU C 189, tal-5.7.2001, p. 1).